Novi saziv Evropskog parlamenta biće još podeljeniji - Dijalog.net\nNaslovna Politika Evropska unija Novi saziv Evropskog parlamenta biće još podeljeniji\nNovi saziv Evropskog parlamenta biće još podeljeniji\nBrisel, 11. januar 2019. – Za manje od pet meseci evropski građani izaći će na izbore za Evropski parlament, prvi put bez Velike Britanije i, prema prognozama briselskog tink-tenka koji prati izbore, "velikoj koaliciji" grupa desnog centra i levice bliži se kraj.\nIpak, iako evroskeptične snage nastoje da se organizuju i pokušaju da izmene odnos snaga u Parlamentu, umerene, pro-EU snage i dalje će biti u većini.\nAko se tekući trend potvrdi, prvi put u istoriji na izborima za Evropski parlament dve najveće grupe – Evropska narodna partija (EPP) i Progresivni savez socijalista i demokrata (SD), više neće moći da kontrolišu većinu.\nJačanje grupa Ujedinjena evropska levica-Nordijska zelena levica (GUE-NGL) i Zeleni/Evropski slobodni savez (Zeleni/EFA) neće u punoj meri nadoknaditi verovatno slabljenje SD, što znači da levica u celini može da očekuje oko 35% mesta u novom EP.\nVerovatno će im, kako navodi Votvoč, biti potrebna saradnja sa centristima ako napredne snage žele da zadrže uticaj u narednom sazivu EP.\nInauguralna plenarna sednica novoizabranog Evropskog parlamenta biće održana 2. jula, prenosi Euractiv.\nPredhodno Programski konkurs za unapređenje položaja osoba sa invaliditetom u Republici Srbiji u 2019. godini\nSledeće Goati: U ovom momentu usitnjena i razjedinjena opozicija ne pravi pravog oponenta vladajućoj stranci\nTop Tags konkurs Evropska komisija mladi Srbija i Evropska unija Civilno društvo vladavina prava Društvo OCD Pravosuđe Vlada Republike Srbije lokalna samouprava mediji evropske integracije Evropska unija Politika


Od nedjelje kiša i pad temperatura – Fokus.ba\nLjeto se završava u nedjelju ako je suditi po prognozi vremena za naredne dvije sedmice, koju je objavio Federalni hidrometeorološki zavod.\nZa taj dan najavljena je kiša, te pad temperatura ispod 20 stepeni.\nPrema prognostičkim kartama, u periodu od 1. do 6. septembra, u Bosni i Hercegovini očekuje se postepena promjena vremenskih prilika. Početkom sedmice još uvijek će biti vruće, uz visoke temperature i slabiju mogućnost za kratkotrajne pljuskove krajem dana, pretežno u centralnim, istočnim i sjeverozapadnim područjima Bosne.\nOd sredine sedmice, mogućnost za padavine će se proširiti na veći dio Bosne, a u dane vikenda i na Hercegovinu.\nKulminacija pogoršanja vremenskih prilika, prema aktuelnim sinoptičkim kartama, predviđa se za nedjelju 6. septembra.\nKoličine padavina koje se očekuju nisu velike, u dijelu Bosne od 5 do 10 mm dnevno, u Hercegovini nešto više, maksimalno do 20 mm dnevno, ovisno o području. Najveće se predviđaju za južni dio zemlje, region Mostara.\nTemperaturni režim do 6.septembra također će se promijeniti i sa odmicanjem sedmice pred nama temperature zraka će postepeno opadati, stoga se i za vikend očekuje osjetno svježije vrijeme u odnosu na protekli period, uz maksimalne dnevne vrijednosti temperature između 18 i 20 °C u unutrašnjosti, odnosno 20 do 23 °C na jugu.\nOd ponedjeljka 7. do 15. septembra, prema aktuelnim sinoptičkim kartama, u većem dijelu zemlje očekuje se stabilnije vrijeme, bez padavina, uz niže temperature zraka primjerenije kalendaru.


Lažna Istina :: Hronika :: Policija se udavila u aferama\nBeograd 23. 11. 2015\nPolicija se udavila u aferama\nBeograd - Tužiocu za organizovani kriminal obratila sam se za pomoć 4. septembra, rekla je večeras član Saveta Vlade Srbije za borbu protiv korupcije Miroslava Milenović i dodala da je ministar policije Nebojša Stefanović politička figura, koja ne poznaje rad policije, da ima puno poverenje u pripadnike policije, a da se institucija policije "udavila u aferama".\nOno što treba reći da već duže od tri meseca traju moji neprikidni problemi, da sam primećivala da me prate određene grupe ljudi, rekla je Milenović.\nU Službi protiv organizovanog kriminala sam sve prijavila, posle sam išla u Upravu kriminalističke policije i sa inspektorom sam obišla sva mesta gde sam videla ljude koji su me pratili. Popisivali smo kamere i posle toga "ni pisma, ni razglednice", rekla je Milenović.\nNisam samo ja primećivala, već i ljudi koji su bili sa mnom u društvu, pa i prisustvovali trčanju uz i niz Prizrensku ulicu i niko ni njih nije pitao da li ja možda fantaziram, rekla je ona\nMeni ništa nije rekao, ali sa potpredsednikom Saveta koji je potpisao izveštaj je imao razgovor. Rekao je da smo mi ugrozili bezbednost njegove dece time što smo objavili adresu, a mi smo objavili adrese jedinica i koji ljudi su dobili na zakup, naglasila je ona\nNovinarka Ivana Šanjević, foto RTV.rs


NARODNA SKUPŠTINA: Izlaganje narodne poslanice sa opštine Grocka o problemu legalizacije (VIDEO) - Grocka Info\nNaslovna Vesti Društvo NARODNA SKUPŠTINA: Izlaganje narodne poslanice sa opštine Grocka o problemu legalizacije (VIDEO)\nNARODNA SKUPŠTINA: Izlaganje narodne poslanice sa opštine Grocka o problemu legalizacije (VIDEO)\nNarodna poslanica, gospođa Nadica Nikolić Tanasijević iz Ritopeka, javila se danas po amandmanu na clan 1. predloga Zakona o izmeni Zakona o legalizaciji objekata, gde je govorila o problemima sa kojima se susreću stanovnici opštne Grocka.\nOna je u svom izlaganju rekla, da se stanovnici opštine susreću sa brojnim problemima koji proističu iz činjenice da za opštinu Grocka nema detaljnog plana regulacije, kao i da je veliki problem sama cena legalizacije, jer su stanovnici opštine sopstvenim sredstvima uredili građevinsko zemljiste, na taj način što su sami uvodili struju, vodu, gradili puteve, jer predhodna vlast nije imala sluha za njihove osnovne potrebe. Koliko je veliki problem, govori činjenica da je od 20 723 podnesenih zahteva, podnetih u periodu od 2003. – 2014. godine uspešno rešeno 2160 zahteva.\nObzirom na to da su problemi brojni i veliki, rekla je, da je produženje roka za podnošenje dokumentacije neophodno i pozvala svoje kolege, narodne poslanike da glasaju za ovaj zakon.\nPrethodni tekstODUŠEVIĆE VAS: Najkraći i najzanimljviiji TIBETANSKI TEST LIČNOSTI!\nSledeći tekstVerovali ili ne: Afroamerikanac usred Čikaga peva hit “Još te nešto čini izuzetnom”!(VIDEO)


Više od 1.000 takmičara na tri događaja u organizaciji Taekwondo saveza BiH\nNa Evropskom prvenstvu za juniore, G1 i E1 Open Bosna i Hercegovina u organizaciji Taekwondo saveza BiH očekuje se više od 1.000 takmičara iz 55 zemalja.\nNakon što su zvanično zatvorene prijave za ta tri događaja, u našu državu stiže 1.500 učesnika, od čega je samih takmičara više od 1.000.\nTa tri turnira bit će održana u Sarajevu od 12. do 17. novembra u dvorani Hotela Hills.\nEvropska taekwondo federacija ukazala je povjerenje Taekwondo savezu BiH za organizaciju takmičenja i ove godine, a organizatori ističu kako je broj prijavljenih premašio i njihova očekivanja.\n– Nakon EYOF-a ovo je najveći i najmasovniji sportski događaj u našoj državi. Činjenica da se ovo organizuje u vremenu dok pandemija još traje daje dodatnu težinu cjelokupnoj organizaciji – naveo je predsjednik organizacionog odbora takmičenja Samir Šarić.\nBosnu i Hercegovinu će na Evropskom prvenstvu za juniore predstavljati 16 takmičara, na E1 57 takmičara, dok će na G1 nastupiti 19 takmičara iz naše zemlje.\n– Među najvećim uzdanicama za medalju na Evropskom prvenstvu za juniore je Ada Avdagić, prvoplasirana na listi WTE rankinga u kategoriji juniora. Vlasnik najboljeg rezultata BiH na Olimpijskim igrama Nedžad Husić nastupit će na G1 i sigurno je da nosi ulogu velikog favorita. Imamo još takmičara koji imaju realne šanse za medalje, ali Avdagić i Husić su definitivno naše najveće uzdanice – kazao je Šarić.\nSva organizacija će biti u balon sistemu što znači da će učesnici morati biti testirani pred ulazak u hotel odakle će direktno ići na borilišta iz svojih soba, najavljeno je iz Taekwondo saveza BiH.


Visok Volvo bager za rušenje pomaže kompaniji Veidekke da dostigne nove visine\n19.07.2019.\tPo Sales Region EMEA Corporate Communications\nNorveški građevinski gigant Veidekke je uveo Volvo EC750E HR bager visokog dometa za rušenje zgrade tržnog centra od 11 spratova u Oslu, jedne od najvećih zgrada glavnog grada.\nKada je norveški izvođač radova Veidekke imao zadatak da sruši zgradu trgovačkog centra u srcu glavnog grada Osla, znao je da je to veliki izazov.\nNe samo da je zgrada od 55.000m2 okružena živahnim ulicama prepunim pešaka, automobila i tramvaja, imala je i 11 spratova – značajna visina čak i za najiskusnijeg izvođača rušenja.\nZa posao koji je bio veliki, bila je potrebna još veća mašina – ona koja je mogla da završi posao bezbedno i po planu.\nRešenje po meri kupca\nKompanija Veidekke je, nakon što je u prošlosti imala iskustva sa sedam drugih Volvo bagera za rušenje sa visokim dometom, kontaktirala kompaniju Volvo CE za deo opreme koji bi zadovoljio njene zahteve.\nIzvođač radova je objasnio svoje zahteve koje je kompanija Volvo CE saslušala i tako je lansirala model EC750E HR u 2018. godini, na osnovu povratnih informacija od kompanije Veidekke i drugih klijenata širom sveta.\n„Tražili smo mašinu sa dugim dometom i to smo i dobili,“ kaže Jon Nässelquist, menadžer nabavke mašina u kompaniji Veidekke. „Jedinstven je osećaj da klijent može da predstavi svoje zahteve i da kompanija Volvo proizvede ono što klijent želi.“\nNovi model EC750E HR ima maksimalnu visinu osovinice od 36m sa alatkom od 3,6t – to je prednost dometa od 4m i povećanja ukupne težine alatke od 44% u odnosu na prethodnika, model EC700C HR.\nČvrsti kamen temeljac\nObzirom da je bager namenjen za rušenje, stabilnost i bezbednost u samom središtu dizajna.\nModel EC750E HR ima potpuno novo podvozje, posebno razvijeno za segment rušenja. Teži je i širi čak i od većeg bagera Volvo EC950E i u poređenju sa modelom EC750E, podvozje je 0,5m duže i 1m šire – i ima impresivnu širinu koloseka od 4,3m.\nSa dodatnih 4 tona protivteže koja pomera težinu mašine modela EC750E HR na 104 tone, dodatna stabilnost daje mašini solidnu osnovu za najbolje performanse u klasi.\n„Širina i protivteže su ono što mašini daje stabilnost,“ objašnjava Nässelquist. „Čvrst je kao stena. Čak i kada se koristi visoki domet, mašina ostaje stabilna i ne pokreće se, što je apsolutno ključno.“\nModel EC750E HR sadrži i brojne važne bezbednosne karakteristike koje štite i rukovaoca kompanije Veidekke i mašinu prilikom uklanjanja 60-70.000t betonskog otpada na gradilištu trgovinskog centra u Oslu.\nOni obuhvataju kompletan paket sa zaštitom prilikom rušenja sa montiranom zaštitom na bloku od predmeta koji padaju (FOG), koja štiti rukovaoca od otpada koji pada, a istovremeno zadržava vidljivost za rukovaoca. Da bi se dodatno poboljšala bezbednost, model EC750E HR je predstavljen sa novim sistemom indikatora sveobuhvatnog trenutnog upozorenja (TMI), koji putem sopstvenog ekrana u kabini obezbeđuje prikaz u realnom vremenu pozicije strele i alatke i upozorava rukovaoca kada radi u opasnom stanju.\nMašina je projektovana i za udobnost. Rušenje visokih zgrada zahteva od rukovaoca da se usredsredi na tačke koje su visoko iznad zemlje, tako da kabina modela EC750E HR, koja može da se naginje do 30 stepeni, pomaže u smanjenju naprezanja vrata i zamora kod rukovaoca.\nRukovalac mašine Kenneth Ufs kaže da je funkcija naginjanja poboljšala njegov radni vek: „Mogućnost naginjanja kabine je briljantna. Tokom dugog radnog dana pomaže mi da ostanem usredsređen i da mi bude udobno.“\nObzirom da je udobnost kabine važna karakteristika, jednako važne za Uf-a su i osetljive kontrole za hidraulični sistem. „Mašina ima pouzdanu hidrauliku koja reaguje na način na koji ja želim. Kontrole odgovaraju i brzo reaguju što je veoma važno,“ dodaje on.\nHidraulični sistem koji brzo reaguje omogućava veću kontrolu, bezbednost i efikasnost, što znači da su rukovaoci produktivniji i zadovoljniji.\nKompanija Veidekke je Volvo-ov cenjeni klijent već 14 godina i ukupno poseduje vozni park od 66 Volvo mašina. Izvođač radova je naručio novi model EC750E HR sa strelom od 36m još pre nego što je mašina zvanično lansirana i bila je prva kompanija kojoj je mašina isporučena.\nČlanovi tima kompanije Veidekke čak su i posetili fabriku za proizvodnju bagera Volvo CE u Changwonu, Koreja da bi videli gde je mašina proizvedena i stekli potpuni uvid pre isporuke.\n„Volvo je veliki partner kada je u pitanju rušenje,“ kaže Erik Nilsen, menadžer za životnu sredinu i izgradnju kompanije Veidekke u Norveškoj. „Model EC750E HR radi izuzetno dobro i pomogao nam je da održimo visok nivo produktivnosti. To je najefikasnije sredstvo za posao ovog tipa.“


Stanovi za socijalno stanovanje u Zrenjaninu - BGnekretnine blog\nStanovi za socijalno stanovanje u Zrenjaninu\nJP „Gradska stambena agencija“, socijalni stanovi, Zrenjanin\nNovosti, Socijalni stanovi 010 Dec 2014\nDanas je u Zrenjaninu RAS sa predstavnicima JP „Gradska stambena agencija“ Zrenjanin, obišla lokaciju na kojoj su izgrađeni stanovi za socijalno stanovanje u okviru Programa izgradnje stanova za socijalno stanovanje.\nIdejno rešenje stambenog objekta koji sadrži ukupno 10 stambenih jedinica urađeno je u skladu sa tradicionalnom arhitekturom Vojvodine. Arhitektonsko rešenje objekta uvažilo je i posebne potrebe budućih korisnika, tako da pored ulaza u svaki stan postoji mala ostava dovoljna za smeštaj bicikle, kolica za dete i tsl.\nObjekat je izgrađen u skladu sa pravilima o energetskoj efikasnosti zgrada. Građevinski radovi na objektu su završeni u celosti i predat je zahtev za tehnički prijem.


Kompaniji Telekom Srbija dodeljen Orden Svetog Save prvog stepena – Gloria\n– Izuzetno sam počastvovan time što sam u prilici da primim visoko odličje Srpske pravoslavne crkve i ujedno u ime kompanije izrazim veliku zahvalnost za priznanje za naše brojne poduhvate na polju dobročinstava – izjavio je prilikom uručenja Ordena generalni direktor Telekoma Srbija Predrag Ćulibrk. – Crkveno odlikovanje najvišeg ranga predstavlja potvrdu za sve aktivnosti kompanije koje su doprinele Srpskoj pravoslavnoj crkvi i na to smo veoma ponosni. Čast mi je da se zahvalim Njegovoj Svetosti Patrijarhu srpskom Gospodinu Irineju kao i Svetom Arhijerejskom Sinodu Srpske pravoslavne crkve koji su ovim priznanjem našu kompaniju svrstali u red onih koji pored primarnog posla imaju i viši cilj koji se ogleda u volji za pomaganjem drugima – istakao je Predrag Ćulibrk.\n– Srpska pravoslavna crkva dodeljuje najviše odlikovanje za izraženo dobrotvorstvo i svesrdnu pomoć crkvi i manastirima, kao i učestvovanje u brojnim humanitarnim aktivnostima naše Svete Crkve. Ovaj Orden predstavlja simbol zahvalnosti kompaniji za celokupno zalaganje i sva trajna humana dela – rekao je Patrijarh srpski Gospodin Irinej.\nPatrijarh srpski Gospodin Irinej, Srpska pravoslavna crkva, Telekom Srbija


Nikolić rešio da prenese ruskim zvaničnicima poruku Turske\nPredsednik Srbije Tomislav Nikolić izjavio je da je odlučio da ruskim zvaničnicima prenese želju Turske za ponovnim uspostavljanjem dobrih odnosa sa Moskvom, preneo je danas Sputnjik.\nNikolić je rekao da ga je turski premijer Ahmet Davtoglu tokom posete Beogradu zamolio da bude veza radi normalizacije odnosa sa Rusijom.\n„Nisam ja na to uticao, to je molba predsednika Vlade Turske, koji je tražio da ga primim. Na moju konstataciju da nije dobro što je došlo do ovog sukoba i da je Rusija potrebna Turskoj kao i Turska Rusiji, da će posledice sukoba biti dugoročne, a da smo mi tradicionalno uvek uz Rusiju, predsednik Vlade Turske je rekao: ‘Ja znam da ste vi veliki prijatelj Rusije. Znam da ste i prijatelj Turske i molim vas da budete veza izmedju nas da bismo mogli ponovo da uspostavimo dobre odnose“, rekao je Nikolić.\nPredsednik Srbije je dodao i da je turskom premijeru preneo da je Srbija mala da bi posredovala izmedju velikih sila, ali da mu je rečeno da je Srbija za Tursku velika zemlja i da predstavlja „veliki oslonac i faktor stabilnosti na Balkanu“.\n„Odlučio sam da našim prijateljima u Rusiji prenesem njihovu želju. To je bilo sve. Nisam prihvatio posredovanje, samo sam saslušao taj njegov predlog za koji smatram da je dobar“, naveo je Nikolić.Dodao je da bi mu bilo drago da dodje do razgovora predstavnika dve zemlje, podsećajući da se to već jednom desilo, upravo u Beogradu.\n„Drago mi je što je Srbija država u koju mnogi imaju poverenja da bi mogla da ih stavi za isti sto, sa ljudima sa kojima nisu u dobrim odnosima“, kazao je Nikolić. Na konstataciju novinara da je prihvatio nemoguću misiju, jer je teško ubediti Rusiju u nešto što se već pokazalo kao netačno, on je rekao da ga je turski premijer zamolio da pokuša da uspostavi kontakt.\n„Ne bih sigurno posredovao da mi je rekao da hoće da ratuje, ali kad je rekao da hoće da se miri, ja mislim da je moja dužnost bila da to prenesem ruskoj strani“, rekao je Nikolić.


FHP: JAVNO TUŽILAŠTVO ŠTITI DRŽAVNE INSTITUCIJE OD ODGOVORNOSTI\nFond za humanitarno pravo (FHP) ocenio je danas da Republičko javno tužilaštvo “zloupotrebljava zakonska ovlašćenja” kako bi se zaštitili pojedinci i institucije od odgovornosti za zločine iz prošlosti, nauštrb prava javnosti da zna i da tužbe Upravnom sudu kojima se traži poništenje rešenja poverenika predstavljaju otvoreni napad na tu službu.\n“U aprilu i maju Republičko javno tužilaštvo podnelo je dve tužbe Upravnom sudu radi poništaja rešenja poverenika za pristup informacijama od javnog značaja i zaštitu podataka o ličnosti, kojima je poverenik naložio Ministarstvu odbrane da FHP-u dostavi informaciju od javnog značaja vezanu za profesionalno angažovanje dva oficira Vojske Jugoslavije tokom sukoba na Kosovu”, navedeno je u saopštenju FHP.\nDodaje se da je u cilju istraživanja počinjenih ratnih zločina tokom sukoba na Kosovu FHP 2014. godine Ministarstvu odbrane podneo zahtev za pristup informacijama od javnog značaja, u kojem je tražio da se dostave informacije o angažovanju dva oficira Prištinskog korpusa VJ Mladena Ćirkovića i Gorana Jevtovića.\nTraženi su podaci o tome kada su oni imenovani na pozicije u Prištinskom korpusu VJ, do kada su se nalazili na tim pozicijama, koji su čin tada imali, kao i da li su i danas aktivni pripadnici Vojske Srbije i koji čin imaju.\nMinistarstvo odbrane je odbilo da dostavi tražene podatke, pozivajući se na njihovu tajnost i u svom odgovoru navelo da bi odavanjem traženih podataka bila ugrožena “operativna i funkcionalna sposobnost Vojske za vršenje zakonom i Ustavom Srbije odredjenih zadataka i misija, odnosno njihovim odavanjem bi se nanela šteta interesima odbrane Srbije koji pretežu nad interesima za slobodan pristup informacijama od javnog značaja”.\nRešavajući po žalbi FHP-a, poverenik je naložio Ministarstvu da dostavi tražene podatke i istakao da pozivanje na tajnost podataka i neobrazloženo anticipiranje štete nisu dovoljni osnovi za odbijanje zahteva za pristup informaciji, već da organ javne vlasti mora dokazati da bi štetne posledice zaista i mogle nastupiti, odnosno da mora primeniti tzv. test štete i test javnog interesa.\n“Postupajući po inicijativi Ministarstva odbrane, a suprotno relevantnom domaćem i medjunarodnom pravu, Republički javnitužilac u dvema tužbama osporava upravo ovaj zakonski standard”, ocenjeno je u saopštenju FHP.\nDodaje se da ukoliko bi Upravni sud usvojio tužbu Republičkog javnog tužilaštva i potvrdio nezakonit standard koji tužilaštvo predlaže, to bi vodilo u arbitrarnost i ograničavanje ljudskih prava gradjana Srbije, jer bi institucije mogle proizvoljno i bez ograničenja da sve kompromitujuće dokumente proglase za državnu tajnu i na taj način se zaštite od odgovornosti.\nFHP je ocenio da je Republičko javno tužilaštvo instrumentalizovano u cilju opstruisanja rasvetljavanja okolnosti o masovnim ratnim zločinima tokom ratova devedesetih i da je “apsurdno da tužilaštvo osnov za pokretanje predmetnih tužbi nalazi u Zakonu u upravnim sporovima koji ga ovlašćuje da postupa u javnom interesu, a da relevantnu odredbu primenjuje upravo suprotno javnom interesu ograničavajući pravo javnosti da zna.\nFond je saopštio da je kao zainteresovana strana, u skladu sa Zakonom o upravnim sporovima, Upravnom sudu dostavio odgovore na tužbe Republičkog javnog tužilaštva.\n“FHP veruje da se u narednom periodu može očekivati još sličnih tužbi, imajući u vidu da je poverenik u prethodnih nekoliko godina doneo niz istovetnih rešenja protiv Ministarstva odbrane”, navedeno je u saopštenju.


Selaković u Berlinu: Posvećeni smo dijalogu, problem je nedostatak povjerenja – Borba\nVukićević: Premijer da prestane da ruši Vladu, da brine o narodu a ne o svojoj…\nKnežević: Premijer priznao da se sreo sa Milom, neka objavi fotografiju sa pripremnog…\nKrivokapić tvrdi da nije optužio Abazovića da sa DF-om ruši Vladu!\nMiholjski zbor apeluje: Pridružite se akciji prikupljanja hrane za mlađe đake…\nMilan Lekić izvršni direktor Rudnika uglja u Pljevljima\nFijasko komita: Obustavljaju blokadu na Bogetićima do daljnjeg\nPočeli pregovori Srbije sa MMF-om, jedna od tema i novi aranžman\nKfor: Cjelokupna baština na Kosovu mora biti zaštićena\nLajčak: Sporazum moguć i za par mjeseci ako ima političke volje u Beogradu i…\nMotociklista stradao u udesu kod Farmaka\nRožaje: Starac stradao vozeći biciklo\nPripadnici Uprave policije uhapsili osobu koju potražuje Španija zbog izdržavanja…\nPreminuo bivši rukometni trener Vuk Roganović\nBogdanova šuterska klinika u pobjedi nad Šarlotom\nGladbah dovodi Frankfurtovog trenera za rekordno obeštećenje?\nAmerički pukovnik: Mi nismo spremni za rat sa Rusijom\nPutin položio cvijeće na spomenik Gagarinu\nZelenski: Bez lažne skromnosti; Ukrajinci su poslali Gagarina u svemir\nSelaković u Berlinu: Posvećeni smo dijalogu, problem je nedostatak povjerenja\nMinistar spoljnih poslova Nikola Selaković započeo je zvaničnu posjetu Berlinu obraćanjem Odboru za EU nemačkog Bundestaga, gde je poručio da Srbija, čiji je spoljnopolitički prioritet punopravno članstvo u EU, ostaje posvećena dijalogu sa Prištinom, pod okriljem Unije, ali ukazao da je ono što je u ovom procesu značajan problem, nedostatak povjerenja.\nSelaković je ukazao da je pitanje KiM, tema od najvećeg značaja, ne samo za Srbiju, već i za očuvanje mira i stabilnosti čitavog regiona.\n– Uvjeren sam da je, samim tim, ovo pitanje važno i za Njemačku, jer smo bili svjedoci da je svaka nestabilnost na Balkanu na kraju imala uticaj i na njemačko društvo. To je pitanje iznalaženja trajnog i održivog rješenja za pitanje Kosova i Metohije – rekao je Selaković.\nOn je istakao da Srbija podržava proces koji predvodi EU, ali je svjesna uloge i država članica, prije svega Nemačke, u ovom procesu.\n– Zato nam je potrebno vaše razumjevanje i podrška. Srbija ostaje posvećena dijalogu između Beograda i Prištine posredstvom EU – podvukao je on.\nSelaković je napomenuo da je u tom procesu problem nedostatak povjerenja, te da Srbija insistira da ono što se u okviru dijaloga sa Prištinom dogovori – mora striktno i bez izuzetka biti i sprovedeno, podsjećajući da je Beograd do sada učinio mnogo, dok 2.874 dana Priština odbija da primeni dio koji se tiče osnivanja Zajednice srpskih opština.\n– To je obaveza Prištine na čijoj implementaciji će naša strana insistirati, prije svega jer želimo bolji i bezbjedniji život za Srbe na prostoru KiM – podvukao je Selaković.\nUkazao je da Srbija nastoji da očuva i svoje, pravoslavno kulturno nasleđe na prostoru KiM, koje je, ističe, od nemjerljivog značaja za čitavo hrišćanstvo.\n– Zato nas zabrinjavaju i sve brojnije aktivnosti koje sinhronizovano i otvoreno sprovode vlasti u Prištini i Tirani na realizaciji ideje o ‘velikoj Albaniji’, što je prijetnja ne samo za Srbiju, već i za stabilnost čitavog regiona – upozorio je šef srpske diplomatije i dodao da Srbija zato očekuje snažno i nedvosmisleno djelovanje partnera na suzbijanju takvih ambicija.\n– Neophodno je da svi zajedno shvatimo ozbiljnost i dugoročnost prijetnje kojoj je naš region izložen od strane promotera projekta ‘velike Albanije – naglasio je Selaković.\nOn je naveo da je Beograd spreman da nastavi dijalog sa Prištinom u dobroj vjeri, a da rezultat dijaloga treba da bude kompromisno, održivo rješenje, prihvatljivo za obje strane i u interesu svih – i Srba i Albanaca.\n– Ipak, to ne može da podrazumjeva da Srbija u ovom procesu izgubi sve i da se saglasi sa potpunim zanemarivanjem svojih državnih interesa – podvukao je on.\nSelaković je istakao da Srbija veoma cijeni podršku koju Njemačka u kontinuitetu pruža politici proširenja EU i značaj koji ona pridaje regionu Zapadnog Balkana, i razumije princip strogo, ali pošteno, kojeg se njemačka pridržava.\n– Punopravno članstvo u EU je jedno od ključnih spoljno-političkih prioriteta i strateški cilj svih vlada Srbije u proteklih 20 godina, uključujući i aktuelnu. Svjesni smo da je put ka članstvu dug, zahtjevan i praćen brojnim izazovima sa različitih strana – dodao je on i podsjetio da je Srbija prihvatila novu metodologiju.\nNa pitanja mnogih zbog čega Srbija želi da postane članica EU, u vremenu kada i sama Unija prolazi kroz period različitih kriza, odgovor je, kaže, u tome što Srbija vrjednosno pripada toj grupi zemalja i evropskoj zajednici naroda.\nSelaković je ukazao i da je EU privredni i ekonomski partner Srbije broj jedan, jer najviše izvozimo u EU, a još više uvozimo iz nje, najviše investicija dolazi iz EU, veliki broj studenata školujemo u EU…\n– Zato je naš stav jasan, želimo punopravno članstvo u Uniji i potrebna nam je vaša pomoć kako bismo okončali i ubrzali proces pristupanja – naglasio je on.\nOn je dodao da je Srbija na evropskom i zbog transformacione moći pregovaračkog procesa pristupanja, jer želi da omogući bolji život za građane.\nSelaković je iznio ekonomske uspjehe vlade, ističući da je Srbija po privrednom rastu prva u Evropi, što će biti formalno potvrđeno krajem marta, kada bude objavljen prvi kvartalni pregled za ovu godinu.\nTakav rezultat, dodaje, je ostvaren zahvaljujući brzom otvaranju naše privrede posle prvog talasa pandemije, kao i reformskim mjerama koje je preduzela Vlada Srbije od 2014. godine.\nSrbija je, podvukao je Selaković, spona i važan dio koridora između zapadne Evrope i Istanbula, te je s tim u vezi podsjetio da je završena prva dionica autoputa od Sofije do granice sa Srbijom, a da bi dio koji nedostaje sa bugarske strane, trebalo da bude izgrađen do kraja ove godine.\nKada je riječ o vladavini prava, Selaković je naglasio da je Srbija prethodnih godina učinila mnogo, navodeći usvajanje predloga ustavnih amandmana, koji je prosleđen parlamentu na dalju proceduru, što je dio procesa ustavnih promjena na koje se naša zemlja obavezala u procesu pristupanja EU.\nŠto se slobode medija tiče, Selaković je ukazao da je u Srbiji sloboda medija zagarantovana Ustavom i zakonskom regulativom koja je u potpunosti usklađena sa standardima EU, te da naša zemlja bezrezervno podržava slobodu medija i u potpunosti je saglasna sa ocenom da je ona temelj svakog demokratskog društva.\nI u toj oblasti, podvlači, nisu izostali rezultati, podsjećajući da je 2019. usvojena nova Medijska strategija, a Akcioni plan za sprovođenje Medijske strategije usvojen krajem prošle godine.\n– Osnovana je i Radna grupa za bezbjednost i zaštitu novinara, kao i Radna grupa za praćenje sprovođenja Akcionog plana za medijsku strategiju. Povučeni su iz procedure svi zahtjevi za pokretanje sudskog postupka protiv medija ili novinara. Povučene su i sve krivične prijave protiv predstavnika medija. Republički javni tužilac je izdala uputstvo za javne tužioce, koje nalaže hitnu akciju u slučajevima kojima su obuhvaćeni novinari. Instrukcija nalaže i sankcije u slučaju pretnje, nasilja ili ugrožavanja bezbjednosti novinara i medijskih radnika po hitnom postupku – kazao je on.\n“Srpski telegraf”: Rat “kavčana” i “škaljaraca” počeo zbog Brana?\nPožar u centru Kolašina, izbjegnuta veća havarija\nSrbija: Za dan zaraženo 2.965 osoba, preminulo 38 pacijenata\nIvi komentariše 1 mjesec ago\nA ja mislim da nije ni najmanje čudno što si baš TI u posjeti Njemačkoj.


Saradnja sa kineskom kompanijom „Elink“ u oblasti OIE - CorD Magazine Saradnja sa kineskom kompanijom „Elink“ u oblasti OIE - CorD Magazine\nPredstavnici kineske kompanije „Elink Čajna“ razgovarali su sa ministarkom rudarstva i energetike Zoranom Mihajlović o saradnji u procesu energetske tranzicije, mogućnostima za ulaganja u sektoru obnovljivih izvora energije (OIE), kao i o modernizaciji rada „Elektrodistribucije Srbije“.\nMihajlović, koja je sagovornike upoznala sa ciljevima tog ministarstva, pre svega sa planovima tokom energetske tranzicije, naglasila je da je ova godina veoma važna za čitav energetski sektor.\nImamo osnovu, doneli smo zakonski okvir, u toku je izrada strategije razvoja energetike i nacionalnog plana za klimu i energetiku. Spremni smo i želimo da budemo deo svetskog toka u energetskoj tranziciji, navela je potpredsednica Vlade.\nOna je ukazala na to da je donet Zakon o korišćenju obnovljivoh izvora energije, koji ispunjava najviše svetske standarde, napomenuvši da ovaj dokument omogućava saradnju sa najboljim kompanijama na polju zelene agende.\nPotpredsednica Vlade je objasnila da knjiga projekata, koja će biti predstavljena u septembru, predstavlja realan prikaz potencijala Srbije, poručivši da su kompanije iz Kine dobrodošle da učestvuju u realizaciji tih projekata, posebno u delu koji se odnosi na vodoničnu strategiju, solarne i vetroelektrane.\nVrednost projekata je 17 milijardi evra i želimo da sarađujemo sa svim svetskim kompanijama, rekla je Mihajlović.\nPredstavnici kineske kompanije informisani su i o planu za uvođenje naprednih mernih sistema, koji podrazumeva zamenu klasičnih brojila savremenim elektronskim softverima, pri čemu su iskazali želju da učestvuju u ovom projektu.\nRegionalni menadžer prodaje za Istočnu Evropu pomenute kompanije Xuming Sun naveo je da je Srbija energetsko čvorište i bitan faktor u regionu i da je ta kompanija zainteresovana za saradnju u oblasti korišćenja novih tehnologija, koje se koriste u praćenju rada i unapređenju distribucije električne energije.\nSpremni smo da učestvujemo i u drugim projektima koji su u vezi sa obnovljivim izvorima energije, a želimo da razgovaramo i o tome da u Srbiji bude naša regionalna baza za proizvodnju, razvoj i saradnju sa mladim talentima, istakao je on.\nSastanku, na kojem je postignut dogovor o tome da razgovori o saradnji kompanije „Elink“ sa Ministarstvom i „Elektrodistribucijom Srbije“ budu intenzivirani, prisustvovali su i predstavnici Ambasade Kine u Beogradu.


ŠOKANTNO: Poznati britanski komičar prerušen u Dževada dao podršku Radončiću! | Slobodna Bosna\nŠOKANTNO: Poznati britanski komičar prerušen u Dževada dao podršku Radončiću!\nNije isključena mogućnost da je došlo do mutiranja 'čamparizacije', otkrivaju stručnjaci\n14. Mar. 2016 14. Mar. 2016\nNa svom twitter profilu poznati britanski komičar Ricky Gervais ovih je dana najavio da će njegovi nastupi biti još šokantniji, ali ovo što se danas dogodilo izgleda niko nije očekivao: prerušio se u izvjesnog Dževada Aličića i u anketi 'Dnevnog avaza' dao podršku Fahrudinu Radončiću koji je u pritvoru!\n"Ubice, silovatelje i ratne zločince pravosudni organi puštaju iz pritvora nakon nekoliko dana, a ovo traje mjesecima. Očigledno je da sve ima političku pozadinu...", kazao je Dževad Aličić za kojeg bi se mnogi fanovi Gervaisa mogli zakleti da ipak izgleda više kao ovaj britanski komičar!\nProvjerili smo naprednim metodama pretraživanja i ustanovili da je lik na fotografiji zaista Ricky Gervais, a fotografija datira iz 2010. godine...\n"Nije isključeno da su procesi 'čamparizacije' koje je Avaz prvi razotkrio mutirali, i da je Dževad jednostavno 'gervaisiran'", kazao nam je jedan od stručnjaka za procese 'čamparizacije' u prirodi koji je želio da ostane anoniman.


Republika / OTKRIVAMO: O ovome će pričati Vučić sa Putinom i Đinpingom!\nPredsednik Srbije Aleksandar Vučić od danas je u višednevnoj poseti Kini, gde učestvuje na Drugom forumu za međunarodnu saradnju Pojas i put, a tom prilikom sastaće se sa predsednicima Kine Si Đinpingom i Rusije Vladimirom Putinom. Stručnjaci smatraju da će razgovori sa liderima vodećih svetskih sila tik pred Vučićev odlazak u Berlin znatno popraviti našu poziciju u pregovorima po pitanju Kosova.\nOdmah nakon posete Kini i odvojenih sastanaka sa Putinom i Đinpingom, Vučić odlazi u Berlin na Samit koji su sazvali nemačka kancelarka Angela Merkel i francuski predsednik Emanuel Makron, a kome će prisustvovati i kosovski predsednik i premijer Hašim Tači i Ramuš Haradinaj, kao i albanski premijer i šef diplomatije, Edi Rama i Iljir Meta.\nKinezi nam grade metro\nMinistarka građevinarstva Zorana Mihajlović potpisaće sa konzorcijumom kineske kompanije "Pauer konstrakšen kompani of Čajna" i azerbejdžanskog "Azvirta" Memorandum o saradnji u vezi sa realizacijom projekta "Beogradski metro". Prethodno je Vlada Srbije juče usvojila tekst Memoranduma o razumevanju između Srbije, grada Beograda i kompanije "Power Construction Corporation of Čajna", "Limited", "NR Kina" o saradnji u vezi sa realizacijom projekta "Beogradski metro".\nŠef diplomatije Ivica Dačić ocenjuje da će ovo svakako obezbediti bolju poziciju Srbije.\n- Sastanci sa Putinom, Đinpingom, Merkelovom i Makronom daće dodatni impuls dobrim međunarodnim odnosima i popraviće poziciju Srbije - smatra Dačić.\nMinistarka za evropske integracije Jadranka Joksimović ocenjuje da su ovi susreti Vučića sa Putinom i Đinpingom od izuzetnog značaja za našu zemlju.\n- Važno je da predsednik Vučić drži otvorenu liniju na najvišem nivou sa najvažnijim predstavnicima država koje utiču na oblikovanje globalne, ali i regionalne politike, posebno imajući u vidu okolnosti koje utiču na pitanja od našeg interesa i našeg budućeg pozicioniranja u odnosu na regionalnu i širu međunarodnu politiku. Ovi susreti govore o odgovornoj i balansiranoj međunarodnoj poziciji Srbije i svakako o ugledu koji naša zemlja i narod uživaju - navela je Joksimovićeva za Srpski telegraf.\nKarijerni diplomata Zoran Milivojević mišljenja je da su predstojeći susreti sa predsednicima Rusije i Kine značajniji jer će se govoriti i o Kosovu, što je za nas, kako ističe, izuzetno važna tema.\n- Po svoj prilici, Vučić će dobiti podršku i Kine i Rusije za stav Srbije u zaštiti državnih i nacionalnih interesa oko KiM. To je ovog puta posebno važno zato što on posle toga ide u Berlin, a Srbija je izložena pritiscima da se obnovi dijalog u uslovima koji su za Srbiju nepovoljni. Zapad stalno obećava da će izvršiti pritisak na Albance da ukinu takse, ali ništa se ne događa. To su uslovi pod kojima Srbija nije spremna da obnovi dijalog. Ovog puta će Vučić otići u Berlin sa podrškom dve ključne velike sile koje su stalni članovi Saveta bezbednosti bez kojih se kosovsko pitanje ne može rešiti - kaže Milivojević.\nMali: Potpis na više od 10 sporazuma\nMinistar finansija Siniša Mali kaže da će više od 10 sporazuma biti potpisano tokom posete predsednika Srbije Kini, a kako je najavio forum u Kini, biće prilika za ugovaranje novih investicija i projekata. Prema njegovim rečima, između ostalog, biće potpisan Sporazum o rekonstrukciji pruge Beograd-Niš-Preševo, a u planu je da se potpiše i Ugovor o izgradnji Sektora C obilaznice oko Beograda, kao i finansijski aranžman o završetku auto-puta Preljina-Požega, dakle, nastavak Koridora 11, te ugovor o izgradnji industrijskog parka u Borči, koji će biti najveći industrijski kineski park u Evropi, sa više od 10.000 zaposlenih.\nSrbija Beograd Aleksandar Vučić Kina Si Đinping Vladimir Putin Sastanak Politika Saradnja


Strangerland (2015) - uskoro Prolog\nKatarina (Nicole Kidman) I Metju Parker (Joseph Fiennes) pokušavaju da se naviknu na novi život u pustinjskom gradu Natgari u Australiji. Oni su prijatni, ali su zatvoreni i ne žele da postanu bliski sa okolinom. Posle velike peščane oluje njihovi životi biće poljuljani nestankom Lili i Toma, njihovo dvoje dece. U potragu za dvoje tinejdžera se uključuje cela zajednica predvođena lokalnim policajcem Dejvidom Reom (Hugo Weaving). Uprkos tome što su želeli da im pomognu, među lokalnim stanovništvom su počele da kruže priče o paru zbog kojih im oni polako okreću leđa. Temperatura svakog dana postaje sve viša, tako da šanse za preživljanje su izuzetno male, a Katarina i Metju su pritisnuti do krajnjih granica.\nTom Kruz potvrdio učešće u projektu "Top Gun 2"


U organizaciji Tužilaštva BiH, u Konjicu je održan sastanak direktora policijskih agencija u BiH, v.d. glavnog tužioca Tužilaštva BiH i predstavnika Ministarstva sigurnosti BiH.\nPredstavnici Granične policije BiH su sudionicima sastanka prezentovali način funkcionisanja novog informacionog sistema za kontrolu prelaska državne granice (KPDG 2011), koji će u mnogim segmentima unaprijediti oblast kontrole i zaštite državnih granica Bosne i Hercegovine.\nTakođer, razgovarano je i o nedavno održanoj konferenciji o stanju sigurnosti u Bosni i Hercegovini, kao i o mogućnostima poboljšanja koordinacije između policije i tužilaca prilikom provođenja združenih policijskih akcija u kojima sudjeluju policijski službenici iz više agencija u BiH. Razgovarano je i o procesu informisanja institucija BiH uključenih u sigurnosnu problematiku, o složenim istragama i predmetima koji su od važnosti za sigurnosnu situaciju u BiH.\nTokom sastanka razgovarano je i o funkcionisanju sistema za zakonito presretanje telekomunikacija, te mogućnostima za poboljšanje efikasnosti ovog sistema prilikom provođenja posebnih istražnih radnji prema većem broju osumnjičenih osoba.\nDirektor Direkcije za koordinaciju policijskih tijela BiH je sudionike sastanka upoznao sa dogovorima policijskih agencija o aktivnostima koje će se preduzeti s ciljem koordinacije djelovanja u budućnosti, u slučaju terorističkih prijetnji ili opasnosti usmjerenih prema objektima u Sarajevu, koji su pod mjerama zaštite.\nNa sastanku je također razgovarano i o situaciji vezanoj za poštivanje bezviznog režima u BiH, kao i borbi protiv pojave lažnih azilanata u zemljama EU, a predstavnik Ministarstva sigurnosti sudionike sastanka koordinacije je upoznao sa aktivnostima koje je provelo ovo ministarstvo, zajedno sa policijskim agencijama, Oružanim snagama BiH i pripadnicima EUFOR-a, u procesu otklanjanja opasnosti, pomoći ugroženom stanovništvu i savladavanju poteškoća izazvanih elementarnim nepogodama i velikim snježnim padavinama u BiH.\nPredstavnici projekta ICITAP, između ostalog, sudionike sastanka upoznali su sa aktivnostima vezanim za procese obuke i edukacije policije i tužilaca.\n- zamjenik direktora Državne agencije za istrage i zaštitu-SIPA,\nOrganizaciju sastanaka, po sistemu rotacije, preuzimaju direktori i čelni zvaničnici institucija uključenih u koordinaciju.\nDomaćin sastanka u Konjicu bilo je Tužilaštvo BiH.


GovTeh Pariz: Srbija jedina nije izgubila ni dan od nastave - Telegraf.rs\n29/09/20 | 22:09\nGovTeh samit je okupio veliki broj inovatora, državnika, predstavnika međunarodnih organizacija, direktora i osnivača tehnoloških kompanija\n- Mogu sa ponosom da kažem da su se sva ulaganja Vlade Srbije u digitalizaciju, nove tehnologije, startapove, IKT sektor isplatila, a to se i najbolje dokazalo tokom kovid krize - rekla je Brnabić u razgovoru sa Danijelom Korskim, suosnivačem samita čija je tema bila "Od krize do oporavka", piše Tanjug.\nBrnabić i Korski razgovarali su i o iskustvima Srbije u primeni elektronskih servisa i usluga i sticanju poverenja građana kada je digitalizacija javnih servisa u pitanju, ali i o 5G mreži i o tome kako po tom pitanju Srbija danas balanisra između SAD i Kine.\nBrnabić je govorila o rezulatima u oblasti diitalizacije prosvete, novim predmetima i podsetila da smo zahvaljući svemu tome bili jedina zemalja u Evropi gde đaci nisu izgubili ni dan nastave zbog prelaska na on lajn školovanje, a što su administratori tog samita pokrenutog u Parizu izdvojili kao ključno za to .\nTakođe, podsetila je da je uz reformu obrazovanja veoma važan prioretet Vlade Srbije i reforma javne uprave kao i ulaganje u programe planirane Strategijom za razvoj veštačke inteligencije.\nPremijerka Srbije je rekla da ima preporuku za vlade širom sveta da rade na primeni novih tehnologija i tehnoloških rešenja u što većoj i mogućoj meri.\nDodala je da je to upravo i ključni prioritet Vlade Srbije zajedno sa razvojem ekonomije zasnovane na inovacijama ne na investicijama što je, kako je dodala i način da Srbija ne bude zemlja jeftine radne snage, da BDP raste, da zadrži mlade i promeni sudbinu.\nBrnabić je podsetila da je Strategija o VI usvojena krajem decembra 2019. čime je Srbija postala prva zemlja u jugoistocnoj Evropi i 26. u svetu koja ima takav dokument. Ona će, kako je dodala, omoguciti razvoj i primenu veštačke inteligencije u obrazovanju, nauci i državnoj upravi, i dodatno ubrzanje naše privrede.\nTri dana za onlajn nastavu\nGovoreći o reformi obrazovanja, navela je da su Srbiji bila potrebna samo tri dana da pređe na onlajn nastavu za sve učenike osnovnih i srednjih škola.\nKao važne rezultate navela je povezivanje svih škola na internet u okviru sigurne mreže - pokrenut je projekat ''Povezane škole'' obezbeđen je digitalni nastavni sadržaj, digitalni udžbenici, digitalne učionice sa brzim bežičnim internetom.\nBrnabić je govorila i o novim predmetima Digitalni svet i o računarstvu i inforamtici, te o tome da će Srbija naredne godine imati prvu generaciju osnovaca koji završavaju školu sa znanjem osnova programiranja i kodiranja.\n- Srbija je u ovome jedan od lidera u Evropi - rekla je ona i podsetila je da je cilj Digitalnog sveta da deca uči kako da misle a ne šta da misle.\nPodsetila je da će đaci na taj način učiti da razlikuju šta su lažne vesti, kako da se bore protiv digitalnog nasilja... ali i sa teorijama zavere i skepiticizmom poput onih vezanih za 5G tehnologije.\nRekla je da oko hiljadu đaka ide u specijana IT odeljenja, da je uveden Master 4.0 program gde univerziteti saraduju medusobno, sa stranim univerzitetima i renomiranim predavacima.\nOsnovan je Fond za nauku kao mehanizam za konkurentno finansiranje nauke, a za dve nedelje će biti dodeljeno devet miliona evra sa prvog poziva za projekte mladih istraživaca, dupliran je budžet Fonda za inovacionu delatnost ...\nUz kompletnu digitalizaciju sistema obrazovanja jednako su važna ulaganja u tehnologije, rekla je ona i podsetila da je IT najbrže rastući sektor u Srbiji, da je njen godišnji rast preko 20 odsto, i da je čak u vreme pandemije bio 4,5 odsto.\n- Sve što smo uradili se isplatilo jer je IKT sektor sa najbržim rastom i donosi sve više novih radnih mesta, što je važno za ekonomiju - rekla je ona i dodala da je sigurna da će to i dalje biti prioritet sledećem premijeru i budućoj vladi. - Sve ovo je priprema za budućnost koju će karakterisati sofisticirana tehnologija i društvo znanja - rekla je Brnabić i dodala da se tu podrazumevaju i novi zakoni, koji će između ostalog odnositi i na krpitovalute.\nBrnabić je rekla da ništa što je rađeno na polju digitalne ekonomije nije rađeno bez konsultacija sa privatnim sektorom i startapovima, jer je to bio način da se otkloni njihova sumnjičavost.\n5G fantastična tehnologija koja doprinosi čovečanstvu\nUz ocenu da je danas u Evropi teško pričati o 5G - da se Srbija kao i druge zemlje našla između SAD i Kine, Korski je želeo da zna kao kako Beograd balansira po tom pitanju, na šta je Brnabić rekla i da je to fantastična tehnologija koja doprinosi čovečanstvu i da je to veoma važno pitanje o kome se mora razmišljati i razgovarati pažljivo.\n- Pažljivo gledamo razvoj situacije u toj oblasti, šta je najbolje za Srbiju, srpske kompanije, našu nauku, istraživanja, građane, biznis i šta je politički ili moguće resenje - rekla je ona i dodala da je to u svakom slučaju teško pitanje, i da pored svega u zemlji, kao i u velikom delu sveta postoji doza skepticizma kod građana.\nMoramo da nađemo način da komuniciramo, na tom frontu smo ujedinjeni vlada, biznis, civilno društvo i moramo da napravimo još jači front da branimo 5G, navela je premijerka.\nGovTeh samit okupio je veliki broj inovatora, državnika, predstavnika međunarodnih organizacija, direktora i osnivača tehnoloških kompanija, kako bi zajedno preispitali uslove i videli kako vlade mogu funkcionisati u novoj tehnološkoj eri.\nNa prethodnim GovTeh samitima učestvovali su i drugi visoki zvaničnici i međunarodni lideri u digitalizaciji i transformaciji privrede, poput kanadskog premijera Džastina Trudoa 2018. godine, estonske predsednice Kersti Kaljulaj.\nHisni Gucati u četvrtak pred sudijom u Hagu


USPESI ČLANICA UPŽ SRBIJE U 2016. - Udruženje poslovnih žena Srbije\nZa beogradsko preduzeće Art Ival d.o.o. koje se bavi proizvodnjom čokoladnih proizvoda robne marke PREMIER punih dvadeset četiri (24) godine, 2016. godina donela je dve prestižne nagrade. U martu na samitu ,,300 najboljih“ u Dubrovniku, suvlasnici preduzeća Art Ival gospođi Tatjani Vučićević uručena je regionalna nagrada ,,STVARATELJI ZA STOLJEĆA“ za doprinos razvoju preduzetništva u Srednjoj i Jugoistočnoj Evropi, a u oktobru su poneli I specijalnu nagradu za društveno odgovorno poslovanje “CVET USPEHA ZA ŽENU ZMAJA” koje je gospođi Vučićević dodelilo Udruženje poslovnih žena Srbije.\nU 2016. g napravili su kompletan redizajn ambalaže čokoladnog proizvodnog programa, sa akcentom na brend Premier, i pokrenuli su novi sajt čokoladnog programa Premier čokolade: www.premiercokolada.rs\nPreduzeće Art Ival d.o.o. preko 10. godina posluje po standardima ISO 9001:2008 i HACCP, a danas imaju impelementirane i standarde ISO 22000:2005 i FSSC/ISO 22000-1.\nMila Litvinjenko, vlasnica kompanije „Aura“ i članica Udruženja poslovnih žena Srbije, primila je prestižnu nagradu Veuve Clicquot Bussines Woman Award za 2016. godinu za najuspešniju preduzetnicu u regionu (Hrvatska, Srbija i Crna Gora).\nKompanija „Aura” je tokom 2016. godine dobila osveženje u vidu nove delatnosti. Od nedavno je otvoren nov prostor Aura Beauty Lounge, namenjen svim damama koje žele da se edukuju po pitanju primene proizvoda i tehnike šminkanja.\nEurotranslate 2016. godinu obeležava u znaku 10 godina uspešnog poslovanja u Srbiji. Inspirativno i bogato iskustvo godinama sticano, je ovu poslovnu kuću pretvorilo u bogatu riznicu kvalitetnih i edukovanih radnika. Marina Jovanović se sa svojim timom može pohvaliti uvođenjem najnovijih tehnologija i programa koje koriste u samom procesu prevoda. Greške i rizici su smanjeni na minimum, a trude se da strategiju nadograde, i time podignu nivo informisanosti ljudi o samom značaju kvalitetno prevedenih tekstova. Nosioci su sertifikata prema standardu ISO 9001.\nSlobodanka Stević („Kondor Tis“) isitče da će ovu poslovnu godinu pamtiti po intenzivnijoj prodaji letnjih aranžmana, kao i po novoizgrađenom turističkom objektu „Heba“ na Divčibarama, na kome je prošle godine početo sa radom, a ove godine je oplemenjen unutrašnji enterijer, spoljni ambijent sa dečijim mobilijarom i letnjom restoranskom baštom. Samim tim biznis je dobio novu dimenziju, nove klijente, nove događaje, kao kamp engleskog jezika, slikarske kolonije, tradicionalnu manifestaciju „Dani gljiva“, radionice „Stazama Divčibara na putu ka sebi“, što je rezultiralo da „Heba“ bude rezervisana tokom cele godine.\nOno što je ostavilo poseban utisak je dobijanje specijalnog priznanja za porodično preduzetništvo„Cvet uspeha za ženu zmaja“, za koju naglašava da je to bila lična satisfakcija za uložen trud i rad, a i odlična dodatna motivacija. Usledila su interesovanja medija, nova iskustva, nova poznanstva, kao i kontakt sa studentima Poslovnih studija Univerziteta „Singidunum“ u Valjevu, gde je učestvovala u predavanju na temu rada turizma.\nI ove godine kompanija „NAG“ koja se bavi dizajnom, proizvodnjom i prodajom poslovnih uniformi nastavila je sa rastom, a tome je, između ostalog doprinelo plasiranje robe na inostrano tržište (Hotel Splendid, Hotel Maestral). Takođe, kompaniji su dodeljene subvencije na osnovu Odluke o načinu, uslovima i kriterijumima za izbor korisnika sredstava u okviru mera i aktivnosti za podršku razvoja ženskog preduzetništva, koje se finansiraju iz budžeta grada Beograda. Dobitnici su i sertifikata „Firma od poverenja”, koji posluje na tržištu Evropske Unije od 2013. godine, a pokrenute od strane centra za Istraživanje Mišljena klijenata DOO (CZMIK DOO). Vlasnica i direktorka, Aleksandra Popović smatra da je jednako važno imati sopstveni dizajn i prepoznatljiv vizuelni identitet. Jednoobraznost odevanja u poslovnom svetu upućuje na izbor kvaliteta proizvoda i ne skreće pažnju na pojedinca u kolektivu.\nMarija Ivanković Jurišić („Marija Hand Made“) ove godine predstavila je kolekciju Beli Anđeo u Amsterdamu i Hagu u okviru sajma „Modefabriek“. Takođe, dobila je poziv od gradonačelnika Šapca, Nebojše Zelenovića da se pridruži timu za Razvoj ženskog preduzetništva u funkciji savetnice, a zatim je kreirala program „Osnaživanje za preduzetništvo“ u okviru koga je održano 5 radionica Udruženja, kao i nekoliko radionica u saradnji sa Poslovnim fakultetom iz Valjeva, Univerzitetom Singidunum, i Centrom za Stručno Usavršavanje iz Šapca, kao i više od 10 praktičnih obuka iz oblasti prozivodnje, prerade i obrade tekstila i hrane u saradnji sa uspešnim pojedincima, umetnicima, preduzetnicima i poljoprivrednim gazdinstvima iz navedenih delatnosti, tekstila i hrane, sve uz podršku Gradske Uprave Šabac. Ovaj program pohađalo je više od 200 nezaposlenih žena iz Šapca i okoline, starosne dobi između 20 i 60 godina. Takođe, formirana je tekstilna radionica koja broji 20 žena opredeljenih za bavljenje tekstilom kojom rukovodi Marija Ivanković Jurišić. Nastupile su na Šabačkom letnjim festivalu, u organizaciji MTV-ja, gde su izlagale specijalno diajnirane reklamne torbe sa logotipom festivala, a u septembru su za GU Šabac izradile 1200 rančeva za školski pribor koje grad poklanja đacima prvacima. U međuvremenu se radilo na izradi specijalne linije „Kućnog tekstila“ odnosno dekorativnih predmeta za Dizajn enterijera, zavesa, stoljnjaka i dekorativnih jastuka. Polaznice ovog programa posetile su i 11. Sajam Etno Hrane i pića na Beogradskom sajmu, a neke od njih su i izlagale u okviru štanda RPK Valjevu. Krajem godine pohađale su Školu za izradu projekata u organizaciji Poslovnog Fakulteta iz Valjeva, a grupa žena opredeljenih za hranu je sa svojim projektom „Zdrava užina- Zdrava družina“ prošla u 5 najboljih od svih prijavljenih projekata. Krajem godine radionica za tekstil imala je veliku prednovogodišnju izložbu u Šabačkoj biblioteci gde su se predstaviti svi radovi nastali u međuvremenu. Izložba je postavljena u saradnji sa učenicima Škole za Umetnicke Zanate.


Foto: Avaz, privatna arhiva / RAS Srbija\nČetrdesetogodišnjoj Larisi Hrković, majci dvoje dece, u januaru 2018. godine dijagnostifikovan je karcinom.\nU martu iste godine Larisa počinje prvi proces hemoterapije, dok u avgustu odlazi na operaciju, gde su joj odstranjene obe dojke. Uprkos toj teškoj operaciji, Larisa se i dalje borila vedrim duhom, nastojala je pobediti bolnu stvarnost.\nMeđutim, u martu prošle godine stanje se pogoršava kada dolazi do metastaze na pet mesta – vratu, plućima, jetri, rebrima i kičmi. Nakon toga ponovo slede period borbe za ozdravljenje i proces hemoterapije.\nSve to za sobom donosi brojne posledice usled čega su Larisi stradale vene na rukama, tako da je bila prisiljena ugraditi veštačku venu tzv. port, putem kojeg prima hemoterapiju i infuziju.\nLarisa trenutno na Kliničkom centru u Sarajevu prolazi treći proces hemoterapije. Lekari joj predlažu dodatnu imunoterapiju Atezolizumab, koja košta šest hiljada maraka, mesečno po četiri ciklusa, što iznosi 24 hiljade maraka.\nBudući da Larisa i njena porodica nisu u mogućnosti osigurati ovaj iznos, mole se svi ljudi dobre volje koji su u mogućnosti da svojim uplatama pomognu u lečenju ove mlade majke.\nIMA VEOMA RETKU DIJAGNOZU Pomozimo maloj Asji, pred njom je dugododišnje lečenje


Prodato 55 odsto kompanije Viktorias Sikret za 525 miliona dolara - Glas Srpske\nNjUJORK - Privatna investiciona firma "Sikamor Brends" biće novi većinski vlasnik posrnule kompanije "Viktorijas Sikret", javlja agencija AP.\nKompanija "Kolumbus" iz Ohaja zadržaće preostalih 45 procenata vlasničkog udjela.\nDogovorena prodajna cijena ukazuje na značajan pad vrijednosti "Viktorias" brenda, čijih je više stotina prodavnica prošle godine ostvarilo prihod od oko 7,0 milijardi dolara.\nTokom praznične sezone kupovina krajem prošle godine, "Viktorias Sikret" je zabilježila pad prodaje od 12 procenata, a danas je kompanija objavila da joj je u četvrtom tromjesečju prodaja pala za 10 odsto. Pad prodaje je posljedica jačanja konkurencije i promjene ukusa kupaca.\nAkcija "L Brendsa", matične kompanije "Viktorias Sikreta", pala je danas na elektronskom trgovanju prije zvaničnog otvaranja berze za 14,6 procenata.\n"L Brends" se takođe nalazi pod istragom pošto je generalni direktor Les Veksner doveden u vezu sa pokojnim finansijerom Džefrijem Epstajnom koji je optužen za seksulano zlostavljanje i podvođenje maloljetnica.


Promocija Trebinja na Trgu Krajine - Novosti Plus\n9 Jula, 2021 9 Jula, 2021 Kristina Prole\t0 Comments\nPovodom promotivne kampanje „I ovog ljeta TREBINJE TE ČEKA“ u subotu 10. jula 2021. godine na Trgu Krajine u Banjaluci biće organizovana promocija turističke ponude grada pod Leotarom.\nDogađaj će trajati u periodu od 10 do 21 čas.\nU okviru promo štanda Turističke organizacije biće predstavljena turistička ponuda Trebinja sa posebnim akcentom na ljetnu turističku ponudu.\nPromocija se organizuje uz podršku Turističke organizacije Republike Srpske sa ciljem predstavljanja turističke ponude Trebinja građanima Banjaluke uz poruku dobrodošlice i pozivom svima da posjete grad pod Leotarom.\nIzvor: TO Trebinje, See Srpska\n← Teatar fest „Petar Kočić“: Gostovanje pozorišta iz Beograda i Novog Sada\nTurističko-rekreativni centar “Manjača” nudi skijanje na vodi i ljetni kamp za djecu →


August 13, 2020, 03:51:56 am\nAuthor Topic: Događaji u Severnoj Koreji (Read 335231 times)\n« Reply #2985 on: June 23, 2020, 05:13:01 am »\nNovi neprijateljski potez - Nakon što je uništila kancelariju za vezu sa Seulom, Severna Koreja vraća zloglasne zvučnike na granicu\nSeverna Koreja ponovo postavlja zvučnike za širenje propagande u podrčjima duž granice sa Južnom Korejom, koji su uklonjeni na osnovu sporazuma sa Seulom iz 2018. godne, saopštili su danas južnokorejski vojni zvaničnici.\nzvucnici.png (414.93 KB. 715x419 - viewed 68 times.)\nDve Koreje su se nakon samita južnokorejskog predsednika Mun Džae Ina i severnokorejskog lidera Kim Džong Una saglasile da obustave sve međusobne neprijateljske akte i ukinu sredstva neprijateljske propagande, ako što su zvučnici i distribucija letaka. Vlasti u Seulu navode da je otkriveno da Severna Koreja ponovo postavja zvučnike "na više lokacija" unutar Demilitarizovane zone na granici dve zemlje.\n- Takve aktivnosti su uočene u više od 10 regiona, a odigrale su se simultano - rekao je zvaničnik južnokorejskog Generalštaba.\nMinistarstvo odbrane u Seulu saopštilo je da pomno prati pokrete vojske severnog suseda i da je u pottpunosti spremno da odmah odgovori na "različite mogućnosti". Kako navodi Jonhap, Južna Koreja razmatra mogućnost da, kao odgovor na potez Severa, ponovo postavi svoje zvučnike.\nSever je nedavno zapretio da će početi da prebacuje antivladine letke u Južnu Koreju i da će pokrenuti druge aktivnosti prema "neprijatelju", u znak protesta što Seul nije sprečio severnokorejske aktiviste koji su prebegli u tu zemlju da ubacuju propagandni materijal u Severnu Koreju. Pjongjang je prošle nedelje ukinuo Kancelariju za vezu između dve Koreje u pograničnom gradu Kaesong, koja je bila simbol pomirenja i ključno dostignuće samita dvojice lidera.\n« Reply #2986 on: June 23, 2020, 10:11:48 am »\n"Platiće cenu" - Pjongjang postavio zvučnike duž granice sa Južnom Korejom, Seul: Spremni smo da reagujemo\nSeverna Koreja završila je danas postavljanje oko 20 zvučnika preko kojih će se emitovati propagandni materijal duž granice sa Južnom Korejom, što je oko polovina zvučnika uklonjenih 2018. godine.\nSeverna Koreja je u nedelju počela da postavlja zvučnike duž demilitarizovane zone koja razdvaja dve Koreje, a u znak protesta zbog balona sa porukama koje su slali protivnici Pjongjanga i dezerteri iz te zemlje, prenosi Jonhap. Kako se navodi, Severna Koreja bi mogla da instalira još zvučnika putem kojih će emitovati program protiv Seula.\nJužnokorejsko Ministarstvo odbrane saopštilo je da prati poteze Severne Koreje kao i da je u potpunosti spremno da reaguje na brojne mogućnosti.\n- Severna Koreja će platiti cenu ukoliko preduzme poteze protiv pokušaja preduzetih za poboljšanje odnosa dve Koreje i mira na Korejskom poluostrvu - izjavio je portparol Ministarstva Čoi Hjun Su.\n« Reply #2987 on: June 24, 2020, 06:18:25 am »\nTenzija zbog balona i letaka\nJužnokorejska grupa aktivista poslala je tokom noći na stotine hiljada letaka balonima preko granice u Severnu Koreju.\nTo je izjavio danas aktivista Park Sang-hak, uprkos ponovljenim upozorenjima Severa da će se osvetiti za takve akcije.\nPark je rekao je da je njegova organizacija poslala 20 ogromnih balona sa 500.000 letaka, 2.000 novčanica od jednog dolara i malih knjiga o Severnoj Koreji iz pograničnog grada Padžua u ponedeljak uveče, preneo je AP. Bivši državljanin Severne Koreje koji je prebegao u Južnu Koreju, naveo je u saopštenju da je slanje letaka borba za pravdu u cilju oslobođenja građana Severne Koreje.\nOvaj korak će sigurno pojačati već velike tenzije koje vladaju između dve Koreje, navela je agencija. Lokalni zvaničnici Južne Koreje saopštili su da bi mogli da zatraže od policije da ispita Parka kao potencijalnu bezbednosnu pretnju stanovnicima na pograničnim područjima.\n"Iako su stanovnici Severne Koreje postali robovi modernog doba bez osnovnih prava, zar nemaju pravo da znaju istinu?", zapitao se on.\n« Reply #2988 on: June 24, 2020, 08:12:06 am »\nKim suspendovao akcije protiv Južne Koreje\nKim Džong-un predsedavao sastanku Centralne vojne komisije na kojoj je odlučeno da se suspenduju svi planovi za vojnu akciju protiv Južne Koreje.\nSevernokorejski lider je, kako je preneo Rojters, tenzije u odnosima dve Koreje porasle su u poslednje vreme pošto su neke južnokorejske grupe najavile da će pokrenuti propagandnu akciju slanja letaka na sever.\nJedna južnokorejska grupa poslala je tokom prošle noći u Severnu Koreju 20 ogromnih balona sa 500.000 letaka, 2.000 novčanica od jednog dolara i malih knjiga o Severnoj Koreji iz pograničnog grada Padžua u ponedeljak uveče, preneo je AP.\nSeul je najavio pravnu akciju protiv te grupe zbog ugrožavanja nacionalne bezbednosti.\nTu akciju Pjongjang je ocenio kao kršenje sporazuma između dve zemlje o nepreduzimanju akcija koje bi mogle voditi vojnoj konfrontaciji i odgovorila postavljanjem oko 20 zvučnika preko kojih će se emitovati propagandni materijal duž granice sa Južnom Korejom, što je oko polovina zvučnika uklonjenih 2018.\n« Reply #2989 on: June 24, 2020, 11:04:10 am »\nа јес и дебели за тепање, лепо је могао да затражи од југа да испитају и казне тог који прави проблем. не верујем да би се бунили, чак ето и сами решили да га санкционишу (што је и заслужио). и то би му требало ркнути дебелу казну, да се не мангупира са стварима које нису за игру.\n« Reply #2990 on: July 01, 2020, 08:55:25 am »\nMun: Potreban još jedan samit Trampa i Kima\nJužnokorejski predsednik Mun Džae In izjavio da bi američki predsednik Donald Tramp i severnikorejski lider Kim Džong Un trebalo da se sastanu još jednom.\nTaj susret bi trebalo da se, kako kaže, dogodi pre američkih predsedničkih izbora u novembru ove godine, saopštili su zvaničnici iz Seula.\nMun je to rekao tokom video sastanka sa predsednikom Evropskog saveta Šarlom Mišelom, prenosi Rojters.\nKako je objasnio, još jedan samit Trampa i Kima pomogao bi da se nastave pregvori oko severnokorejskih nuklearnih programa.\n« Reply #2991 on: July 03, 2020, 01:09:51 pm »\nOn je upozorio da ne bi trebalo da dođe do laganog "opuštanja" na frontu borbe protiv epidemije, prenosi KCNA. Takođe je pozvao sve da zadrže "maksimalan oprez", prenosi Rojters.\n« Reply #2992 on: July 04, 2020, 10:48:18 am »\nSeverna Koreja ne oseća potrebu da razgovara sa SAD jer su razgovori politička igra za Belu kuću, izjavio je danas jedan visoko rangirani diplomata.\nNjegova izjava dolazi povodom skorašnje posete američkog izaslanika Stefana Bigana Seulu.\nZamenik ministra inostranih poslova Severne Koreje Čo Son Hui ocenio je da dijalog Pjongjanga i Vašingtona ne funkcioniše, kao i da severnokorejska politika neće biti promenjena.\nZamenik američkog državog sekretara Stefan Bigan doćiće iduće nedelje u Seul da razgovara sa južnokorejskim rukovodstvom o zastoju u dijalogu sa Severnom Korejom.\n« Reply #2993 on: July 05, 2020, 05:06:36 pm »\nDa li zna neko, sem sa SAD-e, sa kojom zemljom ili zemljama je Severna Koreja još zvanično u ratu?\n« Reply #2994 on: July 05, 2020, 05:17:54 pm »\nPa valjda sa Južnom Korejom.\nMislim da nikad službeno nije potpisan mirovni sporazum.\n« Reply #2995 on: July 05, 2020, 05:26:48 pm »\nDobro, to je jasno, nego sam negde na blic uhvatio neko saopštenje sa kim su sve zvanično u ratu, ne mislim na komšije Južne Korejce. Mislim da imaju sem SAD i J.Koreje još nekoga sa kim su oni proglasili da su u ratu.\nPrimer, kako tretiraju vodeće članice NATO-a?\n« Reply #2996 on: July 05, 2020, 07:30:48 pm »\nPosle eskalacije tenzija usledio muk: U severnokorejskim medijima već dve nedelje nema kritike Seula\nU poslednjih 12 dana severnokorejski mediji su znatno manje pisali o Seulu, dok u državnim novinama Rodong Sinmun i na državnoj Korejskoj centralnoj televiziji u toku ovog perioda nije bilo negativnih komentara o susedu sa juga poluostrva. U nekim izveštavanjima medija u Severnoj Koreji, propaganda protiv Seula se i dalje sprovodi, ali je ona usmerena isključivo na određene grupe, kao što su vojska ili političke partije.\nOvaj oštar kontrast usledio je nakon što su tokom meseca juna severnokorejski mediji negativno izveštavali o Južnoj Koreji gotovo svakodnevno, i to oko 50 puta na dan, nakon saopštenja sestre predsednika Severne Koreje povodom slanja propagadnog materijala protiv Pjongjanga sa juga od 4. juna. Međutim, mediji na severu su naglo promenili način izveštavanja o Južnoj Koreji nakon što je predsednik Kim Džong Un odložio sprovođenje plana o vojnoj akciji protiv ove zemlje na preliminarnom zasedanju Centralnog vojnog komiteta vladajuće Komunističke partije, kada su se tenzije izmedju dva suseda malo smirile.\n« Reply #2997 on: July 07, 2020, 06:53:24 am »\nSeul širi glasine - Severna Koreja: Ne planiramo novi samit sa SAD\n« Reply #2998 on: July 08, 2020, 08:02:30 am »\nSeverna Koreja je saopštila danas da nema namere da nastavi dijalog sa Sjedinjenim Američkim Državama.\nTo je saopšteno posle dolaska zamenika američkog državnog sekretara Stivena Bigana u Južnu Koreju na razgovore o zastaloj nuklearnoj diplomatiji.\n« Reply #2999 on: July 09, 2020, 09:27:05 am »\n"I dalje proizvode nuklearno oružje"\nNa novim satelitskim snimcima primećena je nedavna aktivnost u neprijavljenom postrojenju Severne Koreje,\nIstraživači sumnjaju da se koristi za izradu nuklearnih bojevih glava.\nSnimak kompanije Planet Labs analizirali su stručnjaci Instituta za međunarodne studije u Midlberiju, koji veruju da je objekat koji se nalazi u selu Volo-ri nedaleko od Pjongjanga povezan sa severnokorejskim nuklearnim programom i da je i dalje aktivan, prenosi CNN.\n"Postrojenje ima sva obeležja severnokorejskog nuklearnog postrojenja kao što su bezbednosne mere, smeštajni kapaciteti, spomenici neobjavljenim posetama lidera i podzemni objekti. Pored toga, nalazi se pored fabrike flaširane vode koja nema nijednu od tih karakteristika", kaže Džefri Luis, profesor na Institutu u Midlberiju, koji priprema izveštaj.\nDodaje da je postrojenje veoma aktivno i da nije usporavalo rad ni dok su trajali nuklearni pregovori, koji su trenutno u zastoju.\n"I dalje proizvode nuklearno oružje", rekao je Luis.


Rusija - Novosti dana - 31.01.2018 | Sputnjik Srbija\n17:36 23 Novembar 2020\nPredsednik Rusije Vladimir Putin izjavio je da Rusija nastoji da vodi dijalog sa francuskom privredom na ravnopravnoj i pragmatičnoj osnovi.\nIzvođač radova na projektu „Severni tok 2“ dobio je odobrenje za izgradnju gasovoda u nemačkim teritorijalnim vodama, navodi se u saopštenju objavljenom na sajtu kompanije „Nord strim 2 AG“.\nKremlj: S kim mi to imamo posla\nVašington se ponaša kao „nepredvidiv partner“, iznoseći protivrečne izjave o povezanosti „Kremaljskog izveštaja“ sa antiruskim sankcijama.\nSu-24 (po NATO karakterizaciji: Fencer — „mačevalac“) taktički je frontalni bombarder sa geometrijskim krilima.\nStejt department je priznao da pokušava da nagovori neke zemlje da odustanu od dogovora sa Rusijom o protivvazdušnim raketnim sistemima S-400 i naglasio da je protiv njih moguće uvesti „odgovarajuće mere“.\nNije svejedno: Nemačka broji gubitke od 100 milijardi evra\nUzajamni gubici od antiruskih sankcija koje je uvela EU od 2014. godine prešli su 100 milijardi evra, izjavio je šef Istočnog komiteta za nemačku ekonomiju Volfgang Buhele, pozivajući se na rezultate istraživanja Kilskog univerziteta, navodi portal „Financen“.


CKM : Home / Vijesti / CKM DONIRA CRNOGORSKU ZASTAVU CENTRALI MUPA KOLAŠIN\nCrnogorska kulturna mreža nakon pisanja ND Vijesti o neodgovornom odnosu zaposlenih u MUP-u u Kolašinu je odlučila da filijali za upravne unutrašnje poslove MUP-a Kolašin donira Državnu zastavu koja će im već danas biti poslana brzom poštom.\nNeshvatljivo je da se na zgradi MUP-a, čiji se zaposleni finansiraju iz Državnog budzeta, nalazi pocijepana crnogorska zastava, a da niko od njih nije izrazio zainteresovanost da se ista zamijeni.\nNastavlja se trend koji traje od 2006. godine – da se Državne institucije neodgovorno odnose prema Državnim simbolima Crne Gore.\nCrnogorska kulturna mreža poziva ministra Unutrašnjih poslova gopodina Raška Konjevića da sankcioniše načelnicu filijale gospođu Vericu Aničić, inače svoju partijisku koleginicu, zbog neodgovornog odnosa prema Državnim simbolima.\nOčekujemo da će gopodin Konjević, koji dolazi iz političke partije koja se zalaže za poštovanje Državnih simbola, sankcionisati gospođu Aničić bez obzira što dolaze iz iste političke partije, koja je vjerovatno I po partijiskoj liniji zapošljena na ovako važno mjesto.\nNadamo se da će uovom slučaju ministru Konjeviću Državni interes biti ispred partijiskog, I dace gospođa Aničić biti adekvatno sankcionisana.\nOvakav neodgovoran odnos jedne od najvažnijih Državnih institucija prema Državnim simbolima je veoma zabrinjavajući i zaslužuje najžešću osudu i sankcionisanje.\nUkoliko ministarstvo Unutrašnjih poslova ne sancioniše ovaj propust, biće jasno da Država dozvoljava neodgovoran odnos prema svojim simbolima.\nOvo nije jedini primjer da se ispred Državnih institucija nalaze oštećene Državne zastave.\nCrnogorska kulturna mreža poziva sve Državne institucije koje nijesu u mogućnosti da sopstvenim sredstvima obezbijede nove zastave i zamijene oštećene da nam se obrate, a mi ćemo im besplatno donirati zastave za zamjenu.


Izostavljanje Kosova iz izveštaja Generalnog sekretara UN-a o seksualnom nasilju tokom konflikata, nateralo je devet žena iz politike i civilnog društva da organizuju peticiju pod nazivom “Tražimo međunarodnu pravdu za silovane žene tokom poslednjeg rata na Kosovu”.\nCilj ove inicijative je da se uspostavi međunarodna pravda za 20.000 žena koje su žrtve seksualnog nasilja na Kosovu, zločin za koji niko nije odgovarao.\nTražiće se i specijalni medjunarodni sud koji će kazniti zločince, kažu žene iz Upravnog odbora koje rade na organizaciji ove peticije, koja predstavlja samo prvi korak u tom pravcu.\nEdita Tahiri, Teuta Sahatcia, Vlora Çitaku, Donika Kadaj Bujupi, Suzana Novoberdaliu, Edona Hajrullahu, Veprore Shehu, Luljeta Selimi i Luljeta Vuniqi, zahtevaju od UN-a da se uradi poseban izveštaj o zlostavljanim ženama na Kosovu, i da se ostvari međunarodna pravda za seksualno zlostavljene žene tokom rata na Kosovu. Za ovo očekuju i solidarnost država u regionu.\nEdita Tahiri, zamenica premijera, nakon prvog sastanka Upravnog odbora kazala je da će se ovaj odbor, pored iniciranja peticije, baviti i ostalim aktivnostima koje će dovesti do realizacije medjunarodnog prava za tragediju i genocidni zločin kojeg su srpske snage počinile na Kosovu.\n„Naša odgovornost je da ovo pitanje svedemo na međunarodni nivo, a naši zahtevi će biti da UN izradi zvaničan izveštaj o ovoj pojavi, o ovoj posledici genocidnog rata na Kosovu. Jedan takav izveštaj je uradjen za mnoge zemlje, ali ne i za Kosovo i za Hravstku. Ovom peticijom, koja će se sprovesti na celom Kosovu, tražimo da UN sačini izveštaj o ovom pitanju,“ kazala je Tahiri.\nIako je rat na Kosovu završen pre 15 godina, za 20.000 žena, za 20.000 porodica, nema mira, i nema pravde, kazala je Vlora Citaku, ministarka evrointegracija.\n„Naša je obaveza da postanemo glas onih koji nemaju glasa. Naša je obaveza da se ovim ženama koje su naše majke, sestre, kćerke, pomogne, a kako bi povratili dostojanstvo u društvu. Sramota nije njihova, nego onih koji su počinili ta dela, i svih nas, uključujući i institucije i društvo, koji smo jako malo uradili na oporavku, bilo zakonskom, ili duševnom, ovih žena“, kazala je Vlora Citaku.\nSrbija nije uspela da kazni zločince ovog zločina i zato je potrebno ovo pitanje podići na međunarodni nivo, dodala je ona.\nInače, institucije Kosova su tek ove godine pružile zakonsku zaštitu silovanim osobama na Kosovu koja reguliše njihov status i prava.\nSociološkinja Maria Berishaj u izjavi za RSE kaže da je pravna pomoć ovim ženama neophodna, kao i da je podizanje svesti o onome što se desilo na međunarodnom nivou veoma važno.\n„Ono što je i važnije je da se možda na ovaj način podstaknu žene da pričaju o tome što se njima desilo tokom rata ili svojim bližnjima. Da ih pospešimo da one do kraja ’izguraju’ u traženju pravde za to što se desilo, da znaju da one nisu krive za to što se desilo, i da mi kao društvo budemo spremni da prihvatimo da je to nešto što se upotrebljavalo kao oružje tokom rata, i da su one isto u tom delu civilnih žrtava. Ja mislim da ova peticija pokazuje da smo mi negde na prvim koracima da to priznamo, i da se bavimo ovim pitanjem ozbiljnije. Ali, ne treba tražiti samo medjunarodnu pravdu. Treba tražiti domaću pravdu, i naši sudovi se trebaju baviti ovim pitanjima u našoj zemlji“, poručuje Berishaj.\nPokretanje peticije planirano je za 16. jun, nakon parlamentarnih izbora, a potom će uslediti i ona u elektronskom obliku.


Oduzeti stanovi do tri puta jeftiniji\nGrađani su sve manje “gadljivi” na imovinu koja je oduzeta kroz hipoteku jer su cene takvih kuća, stanova ili njiva neuporedivo niže. Tako trosoban, kompletno namešten stan u centru Zemuna košta 40.800 evra, dvospratna kuća u Novom Sadu 205.000 evra, dupleks u centru Beograda 160.000 evra, a cela njiva pored Srbobrana 348 evra.\n- Mi nemamo neposredne informacije koliko je čega prodato, ali nam 12 banaka sa kojima sarađujemo kažu da ima efekta to što radimo - kaže Manevski za “Blic”.\nU Hipo Alpe-Adrija banci, koja ima najrazrađeniju bazu nepokretnosti, kažu za “Blic” da se do pre nekoliko godina zaziralo od kupovine imovine koju su građani izgubili jer više nisu mogli da plaćaju rate banci, ali da je toga sada sve manje.\n- Može se reći da ljudi nemaju više otpor prema ovom načinu kupovine - kažu u ovoj banci i dodaju da brzina kojom se proda neka nekretnina mnogo zavisi od lokacije na kojoj se ona nalazi, kao i od kvadrature i procene cene. Tako se u Beogradu uglavnom nekretnine mogu prodati brže nego, recimo, na jugu Srbije.\n- Najčešće se prodaju nepokretnosti kad početna cena iznosi 30 odsto od procenjene vrednosti nepokretnosti, što je, po zakonu, i najniža cena - objašnjavaju proceduru.\nCeo postupak može da potraje i godinu dana od trenutka aktiviranja hipoteke, pa do same prodaje.\nPetar Grujić iz Folksbanke kaže za “Blic” da građani ostaju da žive u kući, stanu ili da koriste zemljište sve dok izvršioci ne dođu po plenidbu. Neretko se sporost procedure zloupotrebi, pa ljudi nonšalantno i ne plaćaju rate, znajući da su mirni barem narednih 12 meseci.\nGrujić kaže i da ima suprotnih primera kad dužnici sami pronalaze kupca za svoju imovinu.\n- Uglavnom je reč o vrednim nepokretnostima koje su lako utržive - kaže on. Pa iako prodaja nekretnina aktiviranih iz hipoteke povećava ponudu na tržištu, naši sagovornici kažu da je broj ovakvih nepokretnosti isuviše mali da bi se ostvario značajniji uticaj na cene nekretnina - oko 300 hipoteka u odnosu na preko 8.000 stambenih kredita godišnje.\nU Srbiji je na “dobošu” najviše stanova, kuća i poslovnih prostora u Beogradu i Novom Sadu. Cene su, sasvim očekivano, dosta niže od beogradskih i novosadskih, pa je tako prosečna vrednost nekretnine na javnoj prodaji u Kragujevcu 40.628 evra, a u Nišu 21.104 evra. Izdvaja se samo Šabac, koji zbog nekoliko veoma velikih poslovnih objekata, kao i jednog broja ugostiteljskih objekata iskazuje prosečnu vrednost nekretnine od čak 106.105 evra.\nHipoteka na stan obavezna stavka svakog ugovora sa bankom\nIvan Manevski je pre godinu i tri meseca pokrenuo portal za oglašavanje prodaje oduzete imovine, prikladnog naziva “Doboš”. Procenio je da će ljudima biti lakše da nađu imovinu koja im je potrebna ako je ona na jednom mestu, umesto da je “raštrkana” po sajtovima banaka i po novinskim oglasima. Interesovanje je takvo da je na ovom portalu za godinu i tri meseca oglašeno oko 500 nekretnina, 280 vozila i 152 mašine.


transplantacija : Južne vesti\nUrađena prva transplantacija bubrega u Nišu nakon više od godinu dana\n10:46, 15. 6. 2021.\nNakon više od godinu dana pauze na Klinici za kardiohirurgiju Univerzitetskog kliničkog centra Niš urađena je operacija transplantacije bubrega. Prema procenama, u Srbiji ovu operaciju čeka oko 1.000 pacijenata, a epidemija korone samo je otežala situaciju i povećala listu, kaže direktor Klinike za kardiohirurgiju Dragan Milić.\nSpašena 4 života donacijom organa\n17:32, 22. 4. 2019.\nZahvaljujući humanosti porodice pacijentkinje koja je preminula u niškom Kliničkom centru, a koja je dala saglasnot da se njeni organi doniraju, 21-godišnjak Aleksandar Mladenović iz sela Čokot i 55-godišnja Nišlijka Dušica Stojanović dobili su nove bubrege. U KC kažu da je njihovo stanje stabilno i da se uspešno oporavljaju u ovoj ustanovi.\nPrikupljanje pomoći za Dušicu koja diše sa 11 odsto pluća\n15:33, 5. 5. 2016.\nDok čeka transplantaciju pluća u Beču o trošku Fonda, 42-godišnjoj Nišlijki Dušici Smiljković koja diše sa 11 odsto ovog organa potrebno je još minumum 10.000 evra za analize i boravak u Austriji, pa su svi ljudi koji imaju mogućnosti pozvani da pomognu.\nDušici neophodna pomoć da u Beču dobije nova pluća\n14:10, 4. 3. 2016.\nZato što život može da joj spasi samo transplantacija pluća u Beču, za lečenje i boravak 42-godišnje Nišlijke Dušice Smiljković u tom gradu prijatelji organizuju humanitarne koncerte i akcije u subotu 5. marta.\nDugo čekaju nove organe zbog premalo donora\n14:47, 24. 2. 2016.\nHoće li sa organom koji otkazuje dočekati sledeći dan ono je zbog čega strepe mnogi pacijenti u Srbiji i Nišu. Transplantaciju jetre, bubrega, pluća ili srca dočekalo bi njih mnogo više kada bi Srbija, koja je na dnu evropske lestvice po broju presađenih organa, imala više donora.\nCeo Leskovac sakuplja novac za Miloševo novo srce\n14:29, 14. 12. 2015.\nKako bi što pre sakupili 120.000 evra neophodnih za hitnu transplataciju srca Leskovčaninu Milošu Nikoliću, 30-godišnjem naučniku i istraživaču, gotovo svi sugrađani uključili su se u akciju organizujući aukcije slika, koncerte, radionice i druge aktivnosti jer se Miloševo stanje pogoršava iz dana u dan.\nMladom naučniku potreban novac za transplantaciju srca\n13:15, 3. 12. 2015.\nTridesetogodišnji Miloš Nikolić iz Leskovca, jedan od najboljih studenata Prirodno–matematičkog fakulteta u Nišu i perspektivni mladi naučnik i istraživač, teško je oboleo, a jedino trajno rešenje je transplantacija srca koja košta 120.000 evra.\nDobre vibracije za mladića koji čeka transplantaciju srca\n09:58, 29. 7. 2015.\nSvi oni koji žele da pomognu 25-godišnjem Stefanu Đorđeviću iz Bošnjaca kod Lebana da obezbedi teško dostižnih 250.000 evra za novo srce, mogu se pridružiti svirci i pesmi i donirati novac večeras od 19 sati na centralnom trgu u Nišu.\nKoncert za mladića čije je srce priključeno na struju\n12:15, 8. 7. 2015.\nSvi koji žele da doniraju novac za transplantaciju srca 25-godišnjeg Stefana Đorđevića iz Bošnjaca kod Lebana, koji živi priključen na struju, mogu doći na humanitarni rok koncert koji će se održati u Banovini 13. jula.\nKlikni na "doniraj" i obezbedi državi pobedu na "Kupu humanosti"\n12:31, 15. 5. 2015.\nDa bi svom vršnjaku, kog i ne poznaju, pomogli da obezbedi teško dostižnih 250.000 evra za novo srce i nastavak života, studenti Elektronskog fakulteta u Nišu osmislili su jedinstveno takmičenje - "Svetski kup u humanosti" na kom, bar zasada, vodi Kanada.\nPredstava, radionica i turnir za Stefanovo novo srce\n16:18, 26. 3. 2015.\nDa bi sakupili pomoć za kolegu kome je neophodna transplantacija srca, članovi Studentske asocijacije niškog Filozofskog fakulteta organizuju humanitarnu nedelju u kojoj će u 21 sat biti održana predstava "Mačor na usijanom limenom krovu".\nČetvorostruki bajpas na novoj Kardiohirurgiji\n11:46, 15. 12. 2014.\nOd kako je otvorena, na niškoj Kardiohirurgiji urađeno je više operacija i transplantacija, ali najznačajnija je, kako je rekao profesor doktor Zoran Perišić, složena operacija srca.\nUdruženo u borbi za Stefanovo novo srce\n13:43, 19. 9. 2014.\nDvadesetčetvorogodišnjem Stefanu Đorđeviću iz Bošnjaca kraj Lebana hitno je potrebno novo srce, a kako bi mu pomogli da prikupi novac za transplantaciju njegovi sugrađani i prijatelji pokrenuli su akciju “Zajedno za Stefana”.\nAmbulanta za pacijente koji čekaju novu jetru\n09:57, 16. 5. 2014.\nAmbulanta namenjena kontroli, praćenju i lečenju pacijenata koji su na listi za presađivanje jetre otvorena je u niškom Kliničkom centru.\n13:10, 17. 9. 2013.\nU petak, 20. septembra na Medicinskom fakultetu u Nišu, sa početkom u 14 sati, biće održano predavanje “Zaveštanje organa da ili ne?“.


Rusija i Belorusija zajedno protiv neprijaterljskih mera EU\nTanjug 7. decembra 2020. 16:37\nMOSKVA – Rusija i Belorusija dogovorile su se da zajednički deluju protiv neprijateljskih poteza Evropske unije, izjavio je danas zamenik ministra spoljnih poslova Andrej Rudenko za TAŠ.\n„Na zasedanju odbora ministara spoljnih poslova u jednom trenutku smo razgovarali o odnosima sa Evropskom unijom u kontekstu sankcija koje je Brisel uveo protiv Minska. Zbog njih je Belorusija spustila nivo učešća u Programu istočnog partnerstva EU i uvela recipročne mere protiv Evropske unije “, rekao je stariji diplomata u intervjuu.\n„Kao što znamo, Rusija i Belorusija imaju jedinstvene zaustavne liste. To znači da je stranim državljanima kojima je zabranjen ulazak u neku od naših zemalja zabranjen ulau je na celoj teritoriji Unije“, objasnio je Rudenko.\n„Dogovorili smo se da nastavimo da koordiniramo rad na koloseku EU i zajednički reagujemo na neprijateljske poteze iz Brisela“, dodao je on. Ova saradnja „je glavna komponenta rada na jačanju zajedničke Savezne države Rusije i Belorusije“, naglasio je diplomata.\nRekao je da Rusija i Belorusija tradicionalno blisko sarađuju, zajednički se baveći praktično svim pitanjima na globalnoj agendi.\n„Program koordiniranog delovanja u spoljnoj politici ažurira se svake dve godine. Na osnovu njega koordinišemo aktivnosti u međunarodnim okvirima organizacije, uključujući UN, OEBS, odnose sa NATO-om i Evropskom unijom“, istakao je diplomata.


Evropski sud za ljudska prava: Obavezna vakcinacija legalna | 013 info\nTanjug\tČet, 08/04/2021 - 13:32\nEvropski sud za ljudska prava, kome su se obratili roditelji dece iz Češke koja nisu primljena u vrtić zbog nevakcinisanja, ocenio je danas da je obavezna vakcinacija "neophodna u demokratskom društvu".\n"Ova presuda povećava mogućnost obavezne vakcinacije u uslovima trenutne epidemije kovida 19", rekao je agenciji Frans pres advokat Nikola Ervije, koji je specijalizovan za ECHR. On, međutim, ističe "slobodu procene koju je sud prepustio državama po pitanju vakcinalne politike".\nECHR ocenjuje da obavezna vakcinacija dece u Češkoj protiv devet bolesti (difterija, tetanus, dečja paraliza...) ne predstavlja kršenje odredaba Evropske konvencije o ljudskim pravima kad je reč o "pravu na poštovanje privatnog života".\n"Politika vakcinacije sledi legitimne ciljeve zaštite zdravlja, kao i prava drugih, jer štiti i one koji prime vakcine i one koji ne mogu da budu vakcinisani iz medicinskih razloga", ističe sud i dodaje da osobe koje ne mogu da prime vakcinu, onda ;"zavise od kolektivnog imuniteta da bi se zaštitile od teških zaraznih bolesti."\nČeška "zato ima veliku slobodu procene u tom kontekstu", navodi sud na čije se odluke ne može uložiti žalba i ističe da "interesi dece moraju imati prednost u svim odlukama koje se na njih odnose".


Namještaj za sve poslovne prostore - Moj Dom\nNamještaj za sve poslovne prostore\nU vreme kada je tempo života jako brz a posao iznad svega najvažniji mnoge firme koje se bave proizvodnjom nameštaja potrudile su se da ponude najkvalitetniji kancelarijski nameštaj i pruže pored estetskog izgleda zdrav i udoban boravak na poslu.\nKvalitetnim nameštajem po meri opremaju se mnogi poslovni prostori, od kancelarija, ordinacija, konferencijskih sala, čekaonica itd. U celokupnom kancelarijskom nameštaju postoje četiri grupe – direktorski deo, operativni, deo za recepciju i deo za otvorene prostore. Svaku grupu krase različiti modeli kancelarijskog nameštaja a razlike se najviše ogledaju u materijalima, bojama, dimenzijama i načinu dizajniranja.\nKoliko vremena se zapravo provede u kancelariji:\nMnogi od nas najveći deo dana provode upravo na poslu. Smatra se da se u proseku trećina dana provede u kancelariji a nekada se ostane i duže. Iz tog razloga neophodno je da ovaj prostor bude osmišljen na adekvatan način, ispunjen odgovarajućim elementima i pre svega da ima funkcionalan nameštaj. Od kancelarijskog nameštaja zavisi i izgled i udobnost svake radne prostorije pa je zato potrebno da se svemu ovome posveti posebna pažnja.\nU svakom biznisu naročito u početku pažnja se obraća na svaki detalj pa i to kako je opremljena kancelarija tj kompletan poslovni prostor. U enterijeru poslovnih prostorija treba voditi računa podjednako i o zidovima, nameštaju pa i nekim sitnim detaljima. Najvažniji je sklad svakog elementa ovog prostora.\nPod osnovnim elementima svake poslovne prostorije spadaju stolovi i stolice. Uz njih se poslovni prostor može urediti raznim garniturama, foteljama, dvosedima i trosedima koji mogu poslužiti za poslovne sastanke ili kao mesto na kome će se napraviti pauza posle završenog posla.\nOpremanje kućne kancelarije:\nU slučaju da posao obavljate od kuće potrebno je da sebi obezbedite miran i skoncentrisan rad, punu koncentraciju kao i udoban smeštaj za obavljanje redovnih poslovnih obaveza. Ova prostorija se drugačije naziva radna soba i može se svrstati u neku vrstu kućne kancelarije. Adaptacija i uređenje ove prostorije važna je koliko i ostali delovi Vašeg doma a najvažnije je da se stvori prijatna radna atmosfera i vreme što bolje iskoristi. Od presudnog značaja u uređenju mogu biti boje zidova i osvetljenje. Nameštaj kao i mnogi drugi elementi nikako ne treba da zauzmu previše mesta jer je komfornost ipak u ovom slučaju najvažnija. Nameštaj se uglavnom svodi na sto koji služi za rad i na kome su smešteni računar, telefon i predmeti namenjeni redovnom poslovanju. Pored stola od izuzetne važnosti je udobnost kancelarijske stolice.\nBilo da je reč o kućnoj kancelariji ili pravom poslovnom prostoru na prvom mestu je osećaj udobnosti, zatim funkcionalnost kao i dobar raspored nameštaja što se svakako može postići odgovarajućim nameštajem po meri.\nSavet napisala urednica sajta Nadogradnja-Trepavica.com


Dačić: Srbija obećana zemlja za investitore\nSrpski premijer Ivica Dačić otvorio Londonsku berzu, 29. oktobar 2013. (Foto: FoNet)\nSrpski premijer Ivica Dačić tokom posete Velikoj Britaniji podsetio međunarodnu javnost da Srbija ima povoljnu geostratešku i političku poziciju za buduće investitore.\nPremijer Srbije Ivica Dačić izjavio je tokom današnje posete Velikoj Britaniji da Srbija ima sve šanse da postane obećana zemlja za investitore. Istovremeno, Dačić je pozvao evropske zemlje da prestanu da menjaju uslove u vezi Kosova.\nSrbija ima sve šanse da postane obećana zemlja za investitore zato što ima povoljnu geostratešku i političku poziciju i ide ka Evropskoj uniji, ali još nije njena članica, poručio je danas premijer Srbije Ivica Dačić tokom posete Velikoj Britaniji.\nPosle biznis konferencije u Londonu, Dačić je najavio da će u februaru 2014. u Londonu biti održana još jedna konferencija, koju će organizovati IBRD sa premijerima svih zemalja Zapadnog Balkana, a očekuje se da će joj prisustvovati i britanski premijer Dejvid Kameron.\n"Od jedne zemlje od koje svi beže i da kojom niko neće da sarađuje, koje se čak odriču i njeni viševekovni prijatelji, sada smo u poziciji da se slika o nama promenila. Mislim da to moramo da iskoristimo upravo za ovakve stvari i za promociju zemlje. I da iskoristimo ovaj politički trenutak", rekao je Dačić.\nPremijer Srbije je danas posetio i Londonsku berzu, gde je izjavio da su reforme privrede čvrsto opredeljenje srpske Vlade, posle čega će moći da se otvori ka svetu i svim tržištima.\n"Najefikasnije investicije, one koje mogu najbrže da promene ukupan privredni milje jedne zemlje – jesu portfolio investicije. Zbog toga ćemo u najskorije vreme početi da produbljujemo reforme tržišta kapitala i njegovih institucija", poručio je srpski premijer.\nA kako prenosi agencija Frans pres, Dačić je iz Londona pozvao evropske zemlje da prestanu da menjaju uslove u vezi Kosova. U intervjuu francuskoj agenciji, on je ocenio da najvažniji deo pregovora sa EU neće biti vezan za neki interni problem u Srbiji, nego na Kosovo, kaže Dačić.


Prihvaćen prijedlog izmjena Zakona o akcizama - Akta.ba\n09.06.2020. 07:56 / Izvor: SRNA\nKomisija za finansije i budžet Parlamentarne skupštine BiH prihvatila je jučer Prijedlog izmjena i dopuna Zakona o akcizama uprkos upozorenjima predstavnika Uprave za indirektno oporezivanje /UIO/ da bi usvajanje tog zakonskog prijedloga dovelo do, kako kažu, destabilizacije sistema raspodjele prihoda.\nOvim zakonskim prijedlogom predviđa se da pet odsto ukupnog prihoda prikupljenog na duvanske prerađevine bude usmjereno prema Fondu solidarnosti Republike Srpske i Fondu solidarnosti Federacije BiH, te ekvivalentno nadležnoj instituciji u Brčko distriktu sa izričito ekvivalentnom namjenom onoj koju imaju ova dva fonda, prema metodologiji raspodjele na osnovu krajnje potrošnje.\nČlan Komisije Mirjana Marinković Lepić rekla je da bi ta sredstva bila namijenjena za liječenje djece.\nPredstavnik UIO rekao je da zakonski prijedlog nije dobar jer bi "doveo do novog akciznog opterećenja preko svake mjere".\n"Bilo kakvo proširivanje destabilizovalo bi sistem raspodjele prihoda, a provođenje ovog zakonskog prijedloga tražilo bi izmjene većeg broja propisa", dodao je predstavnik UIO.\nPredsjedavajući Komisije za finansije i budžet Predrag Kožul rekao je da nije pristalica rješenja kojima bi se uticalo na niže nivoe vlasti, a u prvom redu na lokalne zajednice.\nSličan prijedlog izmjena zakona o akcizama Komisija nije podržala upravo zbog stava UIO, a predložio ga je Savjet ministara.\nKomisija je prihvatila godišnji izvještaj Centralne banke za prošlu godinu.\nZamjenik predsjedavajućeg Komisije za finansije i budžet DŽenan Đonlagić rekao je da je Centralna banka jedna od pozitivnih priča postdejtonske BiH.\nKomisija je prihvatila izvještaj o aktivnostima Kancelarije za reviziju institucija BiH za prošlu godinu, kao i izvještaj o izvršenoj reviziji učinka o temi "Upravljanje troškovima prevoza u institucijama BiH" koji je sačinila Kancelarija za reviziju institucija BiH.\nZamjenik glavnog revizora Jasmin Pilica rekao je da je od 74 institucije koje razmatraju revizori, njih 12 dobilo pozitivno mišljenje, 55 pozitivno mišljenje sa skretanjem pažnje, a šest ih je dobilo mišljenje sa rezervom.\n"Izrekli smo 515 preporuka, od čega je realizovano 61 odsto i ne možemo biti zadovoljni jer u razvijenim zemljama preporuke se realizuju i do 90 odsto", rekao je Pilica.\nČlan Komisije Nada Mladina rekla je da predstavnici institucija nisu dovoljno aktivni da realizuju preporuke.\n"Prilikom saslušanja predstavnika institucija koje su dobile mišljenje sa rezervom koje smo saslušali na prošloj sjednici Komisije pravdali su se da su tek došli u tu instituciju, pa ako se tako odnose svaki put onda nema izlaza iz toga", rekla je Mladina.\nLepićeva je istakla da je porazno da od 74 institucije koje su predmet revizorskih izvještaja samo njih 12 ima pozitivno mišljenje, a Kancelarija za reviziju postoji već 20 godina.\n"Glavne preporuke revizora nisu realizovane. Tri godine drže ljude po ugovoru o djelu, netransparentni su prilikom zapošljavanja, a trebalo bi da je to nemoguće", rekla je Lepićeva i dodala da je zatečena indolentnim ponašanjem određenih institucija, te da ono što je zatekla na nivou BiH "gotovo nevjerovatno".\nTokom rasprave o upravljanju troškovima prevoza u institucijama BiH, Pilica je ocijenio da je ključni problem nedostatak kontrole.\n"Moguće da je bilo lažnih prijava prebivališta i dok se pitanje kontrole oko toga ne riješi i ne reguliše, teško da će biti napraviti pomake", rekao je Pilica.\nLepićeva je navela da je to još jedan primjer da ne postoji odgovornost i kontrola prilikom trošenja javnog novca.\n"Broj zaposlenih se smanjio, a povećani troškovi prevoza, što je još jedan dokaz o ležernom odnosu i neodgovornosti", rekla je Lepićeva.\nKomisija je usvjila zaključak kojim od Predstavničkog doma Parlamentarne skupštine BiH traži da zaduži Savjet ministara da u roku od tri mjeseca informiše poslanike o planiranim i preduzetim aktivnostima na realizaciji preporuka iz Izvještaja o izvršenoj reviziji učinka o temi "Upravljanje troškovima prevoza u institucijama BiH".\nNa sjednici k znanju je primljen Finansijski izvještaj Kancelarije za reviziju institucija BiH za prva tri mjeseca ove godine.\nKomisija je odgodila izjašnjavanje o poslaničkoj inicijativi Predraga Kojovića, Aide Baručije, Mirjane Marinković-Lepić i Damira Arnauta kojom od Savjeta ministara traže da hitno, a najkraće u roku od 15 dana u parlamentarnu proceduru dostavi izmjene i dopune Zakona o javnim nabavkama.\nKomisija je tokom rasprave o prijedlogu izmjena Zakona o javnim nabavkama konstatovala da se na ovim zakonskim izmjenama radi dvije godine i da je potrebno pribaviti mišljenja i stavove i Agencije za javne nabavke i Savjeta ministara.


Sarajevo-x 4 komentara\nKineskinja kosom vukla dva džipa\nKineskinja Su Hudžun (43) uspela je da svojom kosom povuče dva džipa ukupne težine 4,5 tona.\nProlaznici podigli džip da bi spasili zaglavljenu devojčicu\nProlaznici u gradu Venžuu na istoku Kine spasili su život jednoj devojčici rukama podigavši džip koji je pregazio petogodišnju devojčicu. Posle kratke svađe s majkom, devojčica je u znak...\nU slučaju rata i luksuzni džipovi idu na položaj\nMinistarstvo odbrane u svojoj evidenciji ima više od 50.000 pokretnih stvari u posedu građana, koje u slučaju rata ili vanrednog stanja mogu da budu mobilisane. Ratni raspored, pored vojnih...\nOvako se ulazi džipom u hotel\n"Vranjske novine" objavile su snimak na kome se vidi kako vozač džipa vozi uz i niz stepenice hotela "Vranje", dok policija prolazi tuda. Svedoci ovog događaja napisali su u komentarima da...\n09:08 >> 20:50\nNovi "grand čiroki" na Sajmu automobila u Beogradu\nKompanija "FIAT automobili Srbija” predstaviće na Međunarodnom sajmu automobila u Beogradu, od 25. marta do 3. aprila, novi model sportskog terenca, džip "grand čiroki”.\nLovci izginuli u ambisu\nVelji skupe takse, pa prodao džip\nKo će da kupi Bekamov "Porše"\nPoznati fudbaler, Dejvid Bekam odlučio je da proda svoj Porše 911 Turbo koji je kupio 2008. godine. On će svoj automobil ponuditi na internet aukciji.\nPokrenuta istraga bezbednosti tri miliona "grand čirokija"\nAmerička Nacionalna uprava za bezbednost saobraćaja (NHTSA) otvorila je istragu za tri miliona vozila "džip grand čiroki" koja bi trebalo da utvrdi da li se više destina slučajeva izbijanja...


Kad se Amerikanci ponose Petrom Velikim - Sputnjik Srbija\n21:15 14.10.2019 (osveženo 09:41 15.10.2019) Preuzmite kraći link\nNa fotografiji se videla Andrejevska zastava — zastava ruske Ratne mornarice. Grešku je primetio novinar „Politika“ Dejv Braun, pa je nakon toga američki kongresmen na svom profilu na Tviteru zamenio fotografiju zvaničnim promotivnim video-snimkom američke mornarice, ali su tviteraši već reagovali na post komentarima: „Rusija se ponosi tobom“ i „Hvala za podršku ruskoj floti“.\nRazlike ruske i američke flote\nTeška nuklearna raketna krstarica „Petar Veliki“ stavljena je u službu 1998. godine. Ruski vojni eksperti navode da je to najveći na svetu nuklearni udarni ratni brod i kao takav ne liči ni na jedan američki. Pored toga što je na nuklearni pogon, ovaj brod je potpuno jedinstven po izgledu i naoružanju. Ima ceo arsenal raketa brod-brod, protivpodmorničkih raketa i raketa za gađanje aviona i krstarećih projektila, što omogućava krstarici da rešava, praktično, bilo koje borbene zadatke. Glavno oružje mu je raketni sistem „Granit“, a takođe raspolaže i protivvazdušnim sistemom S-300F „Fort“.\nGaf američkog kongresmena ruski eksperti povezuju sa njegovom nekompetentnošću, mada ne isključuju ni mogućnost da je Mast bio impresioniran izgledom ruske krstarice.\n„Američki kongresmen postavio je fotografiju našeg slavnog broda „Petra Velikog“... Mislim da je ovde imalo ulogu i to što je naš brod danas jedan od najboljih, jedan od lidera. Možda kongresmen zaista želi da Amerikanci imaju nešto slično. Međutim, ovde treba obratiti pažnju na još jednu važnu činjenicu — ko pravi politiku u toj zemlji? U tom kontekstu treba imati u vidu da nisu generali ti koji započinju ratove, već političari. A ako su američki političari takvog nivoa, onda se svet trese od onoga što se može dogoditi“, rekao je za Sputnjik ruski vojni ekspert i pukovnik u penziji Aleksandar Žilin.\nNedavno je američki magazin „Nešenel interest“ objavio članak u kojem se navode različitosti ruske i američke flote: Vašington preferira velike brodove koji mogu da pređu velika rastojanja, dok se Moskva fokusirala na male, efikasne brodove, u okviru programa modernizacije Ratne mornarice.\nTeška atomska raketna krstarica "Petar Veliki" i raketna krstarica "Maršal Ustinov" u pristaništu Severne flote Rusije u Severomorsku\nBivši komandant Crnomorske flote Rusije admiral Vladimir Komojedov je objasnio da su istorijske i geografske karakteristike lišile Rusiju direktnog pristupa okeanima, sa izuzetkom Tihog okeana. S obzirom na ovaj faktor, rukovodstvo vojne flote je odlučilo da krene putem izgradnje malih i mobilnih brodova i podmornica, dok su Amerikanci gradili velike brodove, kojima je bilo moguće prebaciti ne samo ljude, već i avione. Zajedno sa Japanom, Amerikanci su, prema navodima Komojedova, gradili i nosače aviona. Prema njegovim rečima, to je bilo moguće zahvaljujući tome što te zemlje imaju direktan pristup Tihom i Atlantskom okeanu.\nKako je dodao admiral, sovjetska flota je bila suočena sa zadatkom suprotstavljanja snagama stranih flota i zbog toga je zemlja krenula putem stvaranja brodova koji nose rakete — razarača, krstarica, podmornica.\nRuska flota odraz u ogledalu američke flote\nMeđutim, direktor Centra za vojno-politička istraživanja pri MGIMO Aleksej Podberezkin razliku između američke i ruske flote pre svega vidi u različitim političkim zadacima koje su Vašington i Moskva postavili pred sebe.\n„Strukturu i prirodu oružanih snaga, uključujući i mornaricu, određuje vojna ili mornarička doktrina, odnosno politički zadaci sa kojima se država suočava. Sjedinjene Države imaju široku mrežu baza širom sveta. Oni izjavljuju da su njihovi interesi globalni. Od toga je izgrađena struktura Ratne mornarice SAD, koja se oslanja na 10 udarnih grupa nosača aviona, od kojih je svaka mala flota sposobna za obavljanje nezavisnih zadataka — ne samo operativnih, već i strateških. Takve grupe nosača aviona borave u različitim regionima udaljenim od SAD, gde će, verovatno, morati da upotrebe vojnu silu. Jednostavno, sama po sebi, projekcija te vojne sile u velikoj meri obezbeđuje američku politiku prinude silom“, kaže Podberezkin.\nPrema njegovim rečima, u slučaju Rusije situacija je drugačija — na mnogo načina to je u vezi sa činjenicom da su ruske političke ambicije ograničene, a resursi su manji od američkih.\n„Naša flota je kao odraz u ogledalu američke flote. Ako Amerikanci imaju 75 odsto vojnih brodova, koji po tonaži i kapacitetima spadaju u velike brodove, a samo 25 odsto malih, poput korveti i raketnih čamaca u obalskoj zoni, onda je u Rusiji sve suprotno. Akcenat je na razvoju malih plovila, koja bi trebalo da osiguraju bezbednost granica i obalske zone, teritorije koja je dovoljno blizu granica Rusije, iako putovanja naših brodova u daleka mora pokazuju da se ta projekcija može značajno proširiti, ali to nije globalnog karaktera“, naveo je stručnjak.\nIstraživanja pokazuju da oko dve trećine anketiranih Rusa veruje da je ruska Ratna mornarica najjača na svetu. Čak 67 odsto Rusa tako misli, dok se na drugom mestu, prema mišljenju 40 odsto ispitanika, nalazi američka mornarica. Tek 15 odsto Rusa na treće mesto stavlja kinesku mornaricu.\nOko 90 odsto anketiranih uvereno je da je Ratna mornarica Rusije u stanju da zaštiti morske granice zemlje u slučaju realne pretnje drugih zemalja, pri čemu je ovaj pokazatelj u poslednjih 14 godina porastao za 19 odsto, na 89 odsto, u odnosu na 70 odsto iz 2005. godine.\nZatim, 85 odsto ispitanika smatra da je služba u Ratnoj mornarici Rusije „stvar prestiža“, dok suprotno mišljenje ima samo pet odsto ispitanika.\nViše od polovine anketiranih, čak 56 odsto njih, sa odobravanjem bi prihvatilo izbor svoje dece ili unuka da postanu oficiri Ratne mornarice Rusije.